title: Sosialistinen Aikakauslehti

text: Vakinaisen toimituksen lisäksi sillä oli myös lukuisia muita kirjoittajia. Suomen varhaisista sosialisteista lehteen kirjoittivat muun muassa Erland Aarnio, Julius Ailio, Severi Alanne, Linda Anttila, Matti Helenius-Seppälä, Martti Kovero, Paavo Leppänen, Matti Paasivuori, Hilja Pärssinen, Hannes Ryömä, Väinö Tanner, Mikko Uotinen, N. R. af Ursin ja Väinö Voionmaa. Lisäksi lehdessä julkaistiin kirjailijoiden ja akateemisten vaikuttajien, kuten Jaakko Forsmanin, Hilma Jahnssonin, J. J. Mikkolan ja Maila Talvion kirjoituksia. Ulkomaisten sosialistien suomennoksia edustivat muun muassa August Bebelin, Hjalmar Brantingin, Christopher Hornsrudin, Karl Kautskyn, Charles Rappoportin, Henriette Roland Holstin, Ilja Rubanovitšin, Eduard Vilden ja Georg von Vollmarin tekstit. Sosialistista Aikakausehteä julkaistiin ensimmäisellä kerralla vain kolme vuosikertaa, jonka jälkeen se lopetettiin ja toimituskunta yhdistettiin "Työmies"-lehden toimitukseen.


title: Sosialistinen Aikakauslehti

text: Sosialistinen Aikakauslehti alkoi ilmestymään toisen kerran sisällissodan jälkeen elokuussa 1919, jolloin sitä julkaisi Suomen sosialidemokraattinen nuorisoliitto. Yksi lehden perustamisen avainhahmoista oli maanalaisesti toiminut Otto Wille Kuusinen, joka määritteli sen sivuilla Suomen radikaalin vasemmiston poliittisen linjan salanimellä Usko Sotamies. Sosialistinen Aikakauslehti lakkautettiin huhtikuussa 1923, kun kommunistien haltuun siirtynyt SSN kiellettiin Helsingin raastuvanoikeuden päätöksellä.


title: Sosialistinen Aikakauslehti

text: Kolmannen kerran Sosialistinen Aikakauslehti ilmestyi vuosina 1946–1991 SDP:n kustantamana. Lehti yhdistyi vuonna 1991 Sosialistisen politiikan kanssa. Uuden lehden nimeksi tuli Suunta 2000.


title: Erland Aarnio

text: Erland Aarnio (17. lokakuuta 1881 Hausjärvi – 18. heinäkuuta 1938 Helsinki) oli suomalainen toimittaja ja sosiaalidemokraatti. Hän kuului "Työmies"-lehden toimitukseen vuonna 1905, vuosina 1906–1907 hän toimi "Eteenpäin-lehdessä" ja sen jälkeen jälleen Työmies-lehdessä vuoteen 1916 saakka, jolloin siirtyi Elannon sihteeriksi ja "Elanto"-lehden toimittajaksi. Hän kirjoitti lisäksi "Sosialistiseen Aikakauslehteen". Aarnio tunnettiin myös suomentajana. Hän käänsi muun muassa kolme sosiaalidemokratian johtavan teoreetikon Karl Kautskyn teosta, joihin lukeutuu hänen pääteoksensa "Tie valtaan" (1909).


title: Erland Aarnio

text: Aarnio ei osallistunut sisällisotaan, jonka vuoksi hän oli heti toukokuussa 1918 perustamassa SDP:n uutta äänenkannattajaa "Suomen Sosialidemokraattia" lakkautetun Työmiehen tilalle. 1920-luvulla Aarnio toimi myös muun muassa Helsingin kaupunginkirjaston johtokunnassa. Vuodesta 1928 Aarnio toimi Elannon säästökassan kamreerina.


title: Pilvenveikot

text: Pilvenveikot on vuonna 1976 perustettu suomalainen sotilaslentäjien veteraaniyhdistys. Yhdistyksen perustajia oli kaksitoista, muun muassa Valistuksen toimitusjohtaja Kullervo Virtanen ja mainosalan yrittäjä Aapo K. Tulkki. Pilvenveikoista kertoo dokumenttielokuva "Pilvenveikot – Sotakertomuksia ilmasta". Vuodesta 2005 jäseneksi on otettu muitakin kuin sodan käyneitä ilmavoimien lentäjiä.


title: Pauli Kurikka

text: Pauli Kurikka (8. helmikuuta 1927 Uusikirkko Luovutettu Karjala – 24. maaliskuuta 2015 Tampere) oli tamperelainen opetusalan vaikuttaja, oopperalaulaja ja television lastenohjelmien juontaja. Kurikka oli perustamassa Tampereen Iltalukiota vuonna 1963. Hän oli Tampereen Oopperan solisti 1956–1977 ja toimi Amurin koulun rehtorina vuoteen 1987, jolloin hän jäi eläkkeelle. Hän sai opetusneuvoksen arvonimen 1985.


title: Pauli Kurikka

text: Kurikka valmistui lentoupseeriksi 1950 ja oli Pilvenveikkojen jäsen.


title: Kotkarausku

text: Kotkarausku ("Myliobatis aquila") on rustokalalaji. Sitä tavataan Atlantin itäosassa ja Välimeressä.


title: Kotkarausku

text: Lajin yksilön suurin havaittu pituus on ollut 183 cm ja paino 14,5 kg. Ne elävät 1-300 metrin syvyydessä, tosin yleensä matalissa lahdissa ja suistoissa. Ne liikkuvat usein parvina. "M. aquila" syö pohjaeläimistöä, nilviäisiä ja kaloja.


title: Kotkarausku

text: "M. aquila" on ovovivipaarinen eli se hautoo munat sisällänsä ja synnyttää poikaset elävinä. Poikanen saa ravintonsa alkuun ruskuaispussista, mutta myöhemmin se saa lisäravintoa suoraan emon kohtunesteistä. Naaraat ovat raskaana 6–8 kuukautta ja synnyttävät 3–7 jälkeläistä kerralla.


title: Sysisähkörausku

text: Sysisähkörausku ("Torpedo nobiliana", myös "Tetronarce nobiliana") on sähkörauskuihin kuuluva kalalaji.


title: Aavekärsäkuningas

text: Aavekärsäkuningas eli australiankärsäkuningas ("Callorhinchus milii") on eräs koppapäisten rustokalojen laji.


title: Hanneke Vromen holkki

text: Hanneke Vromen holkki (myös Hanneke Vrome tai Hanneke Wrome) oli saksalainen holkki, joka upposi myrskyssä marraskuussa 1468 Jussarön edustalle. Alus lähti Lyypekin satamasta 11. marraskuuta kolmen muun kanssa. Sen päämäärä oli Tallinna, mutta myrskyn vuoksi sen oli suunnattava kohti Suomen rannikkoa. Laivan matkustaja oli muun muassa Raaseporin linnanherran Lauri Akselinpoika Tottin puoliso Katariina Jönsintytär Viffert ja heidän poikansa. Kaikki laivalla olleet 180–200 hukkuivat laivan mukana. Laivan uppoamisesta on säilynyt aikalaiskuvaus.


title: Hanneke Vromen holkki

text: Laivaa kutsutaan usein virheellisesti "Hanneke Vromeksi" omistajansa ja kapteeninsa mukaan. Laiva oli harvinaisen suuri holkiksi, ja sen lasti oli poikkeuksellisen arvokas, muun muassa 10 000 kultarahaa. Niiden nykyarvo voi olla jopa miljoonia euroja.


title: Hanneke Vromen holkki

text: Raaseporin linnan lähiseudulle Karjaalle oli laivan uppoamisaikaan rakenteilla kirkko, joka on nimetty Pyhän Katariinan mukaan, ja nimi viittaa myös Katarina Viffertiin.


title: Hanneke Vromen holkki

text: Yleisradiolla on tekeillä Heroes of the Baltic Sea, viisiosainen draama aluksen kohtalosta. Työtä aloitettaessa mahdollisesta löydöstä ei ollut tietoa. Kuvaukset alkoivat syksyllä 2015, ja sarja esitetään vuodenvaihteessa 2016–2017.


title: Hanneke Vromen holkki

text: Aluksen luultiin löytyneen vuonna 2015, mutta helmikuussa 2016 Museovirasto ilmoitti, ettei hylky ollut "Hanneke Vrome" vaan jokin 1700-luvun alus.


title: Tott

text: Tott oli ruotsalais-suomalainen, tanskalaisesta Thott-suvusta haarautunut ylimyssuku. Suvun Suomessa 1500- ja 1600-luvuilla asunut haara käytti siuntiolaisen sukukartanonsa, Sjundbyn kartanon mukaan nimeä "Tott af Sjundby". Suvun kantaisä oli tanskalaissyntyinen valtaneuvos Axel Pedersen Tott, jonka pojat olivat erittäin vaikutusvaltaisia Kalmarin unionin aikana. Suomalainen sukuhaara, joka polveutui Axel Pedersen Tottin Ruotsiin asettuneista jälkeläisistä, sai kreivin arvoon korotettuna Kaarleporin kreivikunnan vuonna 1652. Kuningatar Kristiina lahjoitti suosikilleen Klaus Åkenpoika Tottille Maksamaalla sijainneen Tottesundin kartanon vuonna 1652. Suomessa asunut Tottin sukuhaara sammui nuoremman Klaus Åkenpoika Tottin kuollessa vuonna 1674.


title: Seuraa johtajaa

text: Seuraa johtajaa on peli tai leikki, jossa valitaan yksi johtaja, joka johtaa muuta joukkoa. Muut matkivat johtajan liikkeitä ja eleitä, sekä seuraavat häntä. Kukin leikkijä valitaan kerrallaan johtajaksi.


title: Dongducheonjungangin asema

text: Dongducheonjungangin asema (, hanja 東豆川中央驛, ) on metroasema Dongducheonissa, Etelä-Koreassa. Aseman kautta kulkee Soulin metron linja 1 ja Gyeongwon-linja. Aseman nimi tarkoittaa Dongducheonin keskusasemaa. Se tunnettiin aikaisemmin Eosun asemana.


title: Gregory Mertens

text: Gregory Mertens (2. helmikuuta 1991 Anderlecht – 30. huhtikuuta 2015 Gent) oli belgialainen jalkapalloilija, jonka viimeiseksi seuraksi jäi Jupiler Pro Leaguen KSC Lokeren. Pelipaikaltaan vasenjalkainen Mertens oli keskuspuolustaja.


title: Gregory Mertens

text: Mertens aloitti ammattilaisuransa Jupiler Pro Leaguen Cercle Bruggessa. Hän edusti seuraa vuodet 2011-2014 onnistuen maalinteossa viidesti pelaamassaan 73 ottelussa. Tammikuussa 2014 Mertens siirtyi KSC Lokereniin. Hän pelasi seuran paidassa 28 ottelua Jupiler Pro Leaguessa tekemättä yhtään maalia. Kaudella 2014-2015 hän debytoi seuran paidassa myös Eurooppa-liigassa, jossa otteluita kertyi kaksi kappaletta.


title: Gregory Mertens

text: Mertens edusti Belgiaa sekä alle 19-vuotiaissa että alle 21-vuotiaissa. Alle 19-vuotiaissa hän teki viidessä ottelussa yhden maalin ja alle 21-vuotiaissa hän onnistui seitsemässä ottelussa niin ikään kerran.


title: Gregory Mertens

text: Mertens sai sydänkohtauksen 27. huhtikuuta 2015 pelatussa reservijoukkueiden ottelussa 15 minuutin pelin jälkeen. Häntä hoidettiin jonkin aikaa kentällä ja lopulta hänet vietiin sairaalaan, jossa hänet vaivutettiin koomaan. Mertens kuoli lopulta kolme päivää sydänkohtauksen jälkeen. Hänellä ei ollut todettu sydänongelmia ja Mertensiä pidettiinkin yhtenä seuran kovakuntoisimmista pelaajista.


title: Suomen Malmi

text: Suomen Malmi Oy eli Smoy on suomalainen kaivostoimintayhtiö. Suomen valtio perusti sen vuonna 1935. Yhtiö tarkoitus oli etsiä malmeja ja käynnistää kaivoksia. Yhtiö yksityistettiin 1990-luvun alussa. Vuonna 2007 Drillcon Abp osti sen koko osakekannan ja se oliitettiin Drillcon-ryhmään.


title: Suomen Malmi

text: Suomen Malmi Oy hakeutui konkurssiin 22.12.2015.


title: Andy King

text: Andrew Philip "Andy" King (s. 29. lokakuuta 1988 Barnstaple, Englanti) on walesilais-englantilainen jalkapalloilija, joka edustaa Valioliigassa pelaavaa Leicester Cityä. Hän edusti seuraa koko ammattilaisuransa aina tammikuuhun 2018, jolloin hän siirtyi lainasopimuksella loppukaudeksi Swansea Cityyn. Pelipaikaltaan oikeajalkainen King on keskikenttäpelaaja. Hän kuuluu myös Walesin jalkapallomaajoukkueeseen.


title: Andy King

text: King edusti vuosina 1998-2004 Chelsea FC:n nuorten joukkueita, mutta vuonna 2004 hän siirtyi Leicester Cityn nuorten joukkueeseen. Hän debytoi seuran ykkösjoukkueen paidassa kaudella 2007-2008, jolloin seura pelasi Englannin toiseksi korkeimmalla sarjatasolla, Mestaruussarjassa. King ja Leicester putosivat kaudeksi 2008-2009 Ykkösliigaan, mutta seura palasi heti seuraavalla kaudella Mestaruussarjaan voitettuaan Ykkösliigan. Kaudella 2010-2011 King valittiin Mestaruussarjan kauden tähdistöön. Kaudella 2013-2014 Leicester onnistui voittamaan Mestaruussarjan mestaruuden ja nousi näin ollen kaudeksi 2014-2015 korkeimmalle sarjatasolle, Valioliigaan.


title: Andy King

text: King debytoi Valioliigassa elokuussa 2014 Evertonia vastaan sarjan avauskierroksella. Avausmaalinsa hän iski huhtikuussa 2015 West Ham Unitedin verkkoon. Hän pelasi 25 valioliigaottelua, joissa teki kaksi maalia, Leicesterin voittaessa Valioliigan mestaruuden kaudella 2015–2016.


title: Andy King

text: Englannissa syntynyt King päätti edustaa maajoukkuetasolla Walesia, mikä oli mahdollista, sillä Kingin isoisä on kotoisin sieltä. King edusti Walesia alle 19- ja alle 21-vuotiaissa. Debyytti Walesin jalkapallomaajoukkueessa tapahtui toukokuussa 2009 ystävyysottelussa Viroa vastaan. Avausmaali syntyi elokuussa 2011 ystävyysottelussa Luxemburgin verkkoon. Nykyisin King on Walesin maajoukkueen vakiokasvoja ja on pelannut 47 maaottelua, joissa hän on tehnyt kaksi maalia.


title: Upamalmi

text: Upamalmi on raskaiden mineraalien tai pelkän metallin muodostama jäännössedimenttinen malmi. Upamalmit syntyvät gravitaation vaikutuksesta, kun painavammat aineet erottuvat keveämmistä sedimentaation aikana. Monet rikkaat kultaesiintymät ovat upamalmeja, ja varhaiset kultaryntäykset suuntautuivat juuri sellaisten alueille.


title: Ainsley Maitland-Niles

text: Ainsley Cory Maitland-Niles (s. 29. elokuuta 1997 Goodmayes) on englantilainen jalkapalloilija, joka edustaa Englannin Valioliigassa pelaavaa Arsenalia. Kauden 2015–2016 hän pelasi lainasopimuksella Englannin mestaruussarjan Ipswich Townissa. Pelipaikaltaan molempijalkainen Maitland-Niles on oikea laitahyökkääjä.


title: Ainsley Maitland-Niles

text: Maitland-Niles on Arsenal FC:n kasvatti. Hän on pelannut seuran juniorijoukkueissa vuodesta 2003 lähtien. Debyytti edustusjoukkueessa tapahtui joulukuussa 2014, kun Maitland-Niles tuli puoliajalla vaihdosta kentälle Aaron Ramseyn tilalle Mestareiden liigan ottelussa Galatasaray SK:ta vastaan. Valioliigassa hän debytoi neljän päivän kuluttua Newcastle Unitedia vastaan tullen vaihdosta kentälle viimeisiksi minuuteiksi Alex Oxlade-Chamberlainin tilalle.


title: Ainsley Maitland-Niles

text: Heinäkuussa 2015 Maitland-Niles siirtyi kauden 2015–2016 kattavalle lainalle Mestaruussarjan Ipswich Towniin.


title: Ainsley Maitland-Niles

text: Maitland-Niles edusti vuonna 2014 Englannin alle 17-vuotiaita, jossa otteluita kertyi kolme. Vuodesta 2014 hän on pelannut myös Englannin alle 18-vuotiaiden maajoukkueessa, jossa otteluita on kertynyt neljä ja maaleja yksi.


title: Ainsley Maitland-Niles

text: Maitland-Nilesin äidille Jule Nilesille langetettiin porttikielto Arsenalin harjoituskeskukseen huhtikuussa 2015. Syynä tähän on riita Arsenalin edustajan Dick Law'n kanssa. Lehtitietojen mukaan rouva Niles on lyönyt Law'ta.


title: Samsung Galaxy A7

text: Samsung Galaxy A7 on Samsungin 11. tammikuuta 2015 julkaisema älypuhelin, jossa on esiasennettuna Android 4.4.4 "KitKat" -käyttöjärjestelmä.


title: Samsung Galaxy A7

text: Samsung Galaxy A7 -älypuhelimessa on 5,5-tuumainen näyttö Full HD-resoluutiolla.


title: Samsung Galaxy A7

text: Laitteesta löytyy Qualcomm Snapdragon 615 8939-prosessori. Laitteessa on 2 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 64 Gigatavun microSD-kortilla.


title: Samsung Galaxy A7

text: Laitteessa on 13 Megapikselin takakamera. Etukameran tarkkuus on puolestaan 5 Megapikseliä.


title: Samsung Galaxy A7

text: Videokuvaus voidaan tehdä 1080p (Full HD) -resoluutioilla 30fps.


title: Samsung Galaxy A7

text: Julkaisuhetkellä laitteessa oli esiasennettuna Android 4.4.4 "KitKat".


title: Samsung Galaxy A7

text: Myöhemmin laitteeseen onn tullut päivitys Android 5.0 "Lollipop" -versioon.


Samsung Galaxy A7


title: Rytis Sakalauskas

text: Rytis Sakalauskas (s. 1. tammikuuta 1987 Alytus, Liettuan SNT) on liettualainen pikajuoksija, joka kilpailee pääosin 100 metrillä. Sakalauskas on 185 senttimetriä pitkä ja painaa 83 kilogrammaa. Sakalauskasin ennätys 100 metrillä on vuonna 2011 Shenzhenin kesäuniversiadeissa juostu 10,14.


title: Rytis Sakalauskas

text: Sakalauskas oli mukana vuoden 2012 kesäolympialaisissa Lontoossa, jossa hän jäi 100 metrillä alkueriin. Vuoden 2011 MM-kilpailuissa Daegussa Sakalauskas jäi niin ikään alkueriin. Vuoden 2012 EM-kilpailuissa Helsingissä Sakalauskas selviytyi finaaliin 100 metrillä, mutta keskeytti heti lähdössä. Vuoden 2013 EM-joukkuekilpailuissa Sakalauskas voitti kultaa kakkosliigan 100 metriltä. Vuoden 2011 kesäuniversiadeista Shenzhenistä hän saavutti hopeaa ennätyksellään 10,14.


title: Kaupungin naiset

text: Kaupungin Naiset on helsinkiläinen lesbokuoro. Se esiintyi ensi kerran kesäkuussa 2014 Helsingin Musiikkitalossa yhdessä Sydney Gay and Lesbian Choirin ja Out 'n loud -kuoron kanssa. Kuoron tueksi on perustettu yhdistys. Kuoron taiteellinen johtaja on säveltäjä Petra Lampinen.


title: Kaupungin naiset

text: Kuoro julkaisi 25.2.2017 Mä haluun häät -musiikkivideon. Musiikkivideon tuotannosta vastasi Lentävä Lehmä Films -yhdistys. Mä haluun häät -runo on alun perin julkaistu Anja Erämajan runokokoelmassa Ehkä liioittelen vähän. Musiikin kappaleeseen on säveltänyt, sovittanut ja tuottanut Petra Lampinen.


title: Didier Boris Kadio

text: Didier Boris Kadio (s. 5. huhtikuuta 1990 Man, Norsunluurannikko) on norsunluurannikkolainen jalkapalloilija, joka on edustanut kaudella 2015 Suomessa Veikkausliigassa pelannutta FF Jaroa. Hän on pelipaikaltaan keskuspuolustaja..


title: Didier Boris Kadio

text: Kadio aloitti uransa Norsunluurannikon pääsarjan ASEC Mimosasissa, jossa hän pelasi vuosina 2008–2011, voittaen mestaruuden kausilla 2009 ja 2010. Kaudeksi 2011 Kadio siirtyi saman sarjan Société Omnisports de l'Arméehen, jossa hän pelasi yhden vuoden. Helmikuussa 2012 hän siirtyi Armenian jalkapalloliigan Shirakiin, jota Kadio edusti vuodet 2012–2014. Kaudella 2011–2012 hän saavutti Armenian cupin voiton, kaudella 2012–2013 Armenian mestaruuden ja kaudella 2013–2014 Armenian supercupin voiton. Vuonna 2014 Kadio oli lainalla Kazakstanin Superliigan Žetisu FK:ssa.


title: Didier Boris Kadio

text: Huhtikuussa 2015 Kadio siirtyi Suomen Veikkausliigan FF Jaroon. Debyytti Veikkausliigassa tapahtui samassa kuussa Seinäjoen Jalkapallokerhoa vastaan. Toisessa Veikkausliiga-ottelussaan Kadio teki kaksi maalia Tampereen Ilvestä vastaan. Jaron pudottua Veikkausliigasta kauden 2015 päätteeksi Kadion sopimus Jarossa päättyi.


title: Didier Boris Kadio

text: Kadio jatkoi uraansa kaudella 2016 ensin keväällä Kazakstanin pääsarjan Žetisu FK:ssa ja syksyllä 2016 Intian pääsarjassa Kerala Blasterissa.


title: Didier Boris Kadio

text: Kadio kuului vuosina 2011–2013 Norsunluurannikon alle 23-vuotiaiden maajoukkueeseen. Hän pelasi neljä ottelua tekemättä maaleja. Keväällä 2017 hän palasi Kazakstaniin FK Šahtjor Karagandan pääsarjajoukkueeseen.


title: Aurinkoautografi

text: Aurinkoautografi eli päiväpaisteautografi on laite, jolla tallennetaan tieto siitä, koska aurinko on paistanut. Tavallisin malli muodostuu polttolasin tavoin toimivasta kristallipallosta, joka polttaa aurinkoisella säällä jäljen sen alle asetettuun paperiliuskaan. Pilvisellä säällä jälkeä ei tule. Jäljen paikka muuttuu auringon liikkuessa taivaalla.


title: Aurinkoautografi

text: Kuvassa olevan kaltainen Campbell-Stokesin aurinkoautografi maksaa noin 2000 Yhdysvaltojen dollaria.


title: Bentsoiinikondensaatio

text: Bentsoiinikondensaatio eli asyloiinikondensaatio on kemiallinen reaktio, jossa enolisoitumaton aldehydi reagoi emäksisissä olosuhteissa itsensä kanssa muodostaen tuotteena α-hydroksiketonin eli asyloiinin. Reaktio vaatii tapahtuakseen nukelofiilisen katalyytin kuten syanidi-ionin. Ensimmäisen kerran reaktion huomattiin tapahtuvan bentsaldehydille, jolloin muodostui bentsoiinia ja tämän reaktion raportoivat Justus von Liebig ja Friedrich Wöhler 1832.


title: Bentsoiinikondensaatio

text: Bentsoiinikondensaatio tapahtuu herkimmin aromaattisille aldehydeille kuten bentsaldehydille, anisaldehydille ja furfuraalille, mutta myös glyoksaalijohdannaiset ja eräät alifaattiset aldehydit kykenevät reagoimaan bentsoiinikondensaatiolla. Bentsoiinikondensaation reaktiomekanismin esitti Arthur Lapworth vuonna 1903. Mekanismin ensimmäisessä vaiheessa nukleofiilinen syanidi-ioni reagoi aldehydimolekyylin niin kutsutun donorimolekyylin kanssa muodostaen syanohydriinin. Emäksisissä olosuhteissa tuotteesta eliminoituu protoni, jolloin muodostuu nukleofiilinen nitriilienolaatti, joka reagoi toisen aldehydimolekyylin kanssa nukleofiilisella additioreaktiolla. Kaksi seuraavaa vaihetta mekanismissa ovat protoninsiirtoja ja viimeisen protoninsiirron jälkeen muodostuu yhdisteeseen karbonyyliryhmä ja syanidi-ioni poistuu rakenteesta lähtevänä ryhmänä ja tuotteeksi muodostuu asyloiini.


title: Bentsoiinikondensaatio

text: Ensimmäisten bentsoiinikondensaatioiden ongelma on se, että se vaatii katalyytteinä käytettäväksi erittäin myrkyllisiä syanideja ja syanideja käytettäessä vain aromaattiset aldehydit ovat reaktiivisia. Myöhemmin havaittiin tiamiinin katalysoivan reaktiota ja nykyään yleisimmin käytetyt katalyytit bentsoiinikondensaatioissa ovat tiatsolium- tai imidatsoliumsuoloja tai stabiileja typpeä sisältäviä heterosyklisiä karbeeneja. Käyttämällä kiraalisia karbeeneja voidaan bentsoiinikondensaatio suorittaa symmetrisena hyvällä saannolla ja enantioylimäärällä.


title: Andrés Cabrero

text: Andrés Nicolás Cabrero Gómez (s. 4. tammikuuta 1989 San Juan) on puertoricolainen jalkapalloilija, pelipaikaltaan keskikenttäpelaaja. Hän edustaa Suomen Kakkosen Kultsu FC:tä ja on pelannut myös Puerto Ricon maajoukkueessa.


title: Andrés Cabrero

text: Seurajoukkueurallaan Cabrero on edustanut muun muassa yhdysvaltalaisen Georgia Southern Universityn yliopistojoukkuetta, useita kotisaarensa Puerto Ricon joukkueita, muun muassa Yhdysvaltainkin sarjoissa pelanneita Puerto Rico Islandersia ja Puerto Rico Unitedia, sekä serbialaista Teleoptikia ja trinidadtobagolaista North East Starsia. Kaudeksi 2015 hän siirtyi suomalaiseen Kultsu FC:hen, jossa jo entuudestaan pelasivat hänen maajoukkuetoverinsa Juan Coca ja Alex Oikkonen.


title: Andrés Cabrero

text: Cabrero debytoi Puerto Ricon maajoukkueessa 16. tammikuuta 2008 ystävyysottelussa Bermudaa vastaan. Hän on pelannut muun muassa vuosien 2010, 2014 ja 2018 MM-kilpailuiden karsinnoissa.


title: Pensar

text: Pensar on saari ja kylä Paraisten kunnan Nauvossa. 312 hehtaarin kokoisella saarella asuu ympärivuotisesti 24 ihmistä. Lisäksi Pensarilla on noin 160 kesäasukasta. Asutetut lähisaaret Peno ja Aspholm kuuluvat Pensarin maarekisterikylään.


title: Pensar

text: Pensar on asutettu 1300- ja 1400-lukujen aikana. 1500-luvulla Pensarin viisi tilaa kuuluivat Nauvon Holman yökuntaan. Saaren asukasluku oli suurimmillaan 1900-luvun alussa, jolloin siellä asui noin 120 ihmistä. Saarella toimi 1920- ja 1930-luvuilla suojeluskunnan harjoitusleiri. Kansalaissodassa Pensar toimi Saariston vapaajoukon tukikohtana, ja toimi sotien välisenä aikana myös Suomen laivaston harjoitusalueena. Toisen maailmansodan jälkeen saaren sotilasalueet myytiin Paraisten kalkkivuoriyhtiön virkistyskäyttöön. Nykyisin saaren etelärannalla on Pensar Sydin lomakeskus.


title: Pensar

text: Pensarin satama sijaitsee saaren länsirannalla. Saaren rakennuskanta on pääosin yhtenäinen keskittyen saaren keskiosiin peltojen ympäröimälle alueelle. Pensarin eteläosa on epätasaisempaa metsittynyttä kallioperää, jossa sijaitsee 41 metriä korkea Sandviks bergen. Pensar Sydin yhteydessä saaren etelärannalla on vierasvenesatama.


title: Sommarö

text: Sommarö tai Sommarön voi tarkoittaa seuraavia paikkoja:


title: Alprenololi

text: Alprenololi (kauppanimi "Aptin") ("l-(2-allyylifenoksi)-3-isopropyyliaminopropan-2-oli") on epätyypillinen eli ei-selektiivinen beetasalpaaja. Se on lääke, jota on käytetty sydämen ja verenkierron sairauksissa. Lääke omaa lievää sydäntä stimuloivaa eli sympatomimeettistä vaikutusta. Alprenololin tarkemmat hoitoaiheet eli indikaatiot ovat olleet: angina pectoris, nopeat arytmiat, hypertoniatilat, hermostoperäiset sydänvaivat (kuten vapina, sydämentykytys ja paniikkioireilu) sekä leikkaussalikäyttö: jolloin sitä on annettu infuusioliuoksena tiputuksessa.


title: Alprenololi

text: Lääkettä on valmistanut Hässle kloridisuolona. Sen lääketablettien vahvuudet ovat olleet 50, 100 ja 200 (joista viimeinen "duretter" eli "retard"-muotoisena) milligrammaa vaikuttavaa lääkeainetta/tabletti. Tavallisesti alprenololia otettiin enintään 2 x vuorokaudessa. Lisäksi on käytössä ollut intravenoosisti infuusiona eli annettava ruiskemuotona á 10 ml lääkeampulli. Siinä vaikuttavaa ainetta on ollut 1 mg/ml.


title: Alprenololi

text: Vasta-aiheina on tunnettu vaikea diabetes mellitus sekä astmaattisuus, ja joitakin muita keuhkotauteja. Tietyt lähinnä eetterillä, kloroformilla tai halotaanilla annettavat nukutukset muodostivat vasta-aiheen leikkauskäytössä (bradykardian riski), pahemmanlaatuinen AV-katkos myös sydämen toimintaan liittyen.


title: Alprenololi

text: Alprenololin kemiallinen kaava on CHNO, moolimassa 249,349 g/mol ja CAS-numero 13655-52-2.


title: Vuoden kellokas

text: Vuoden kellokas on Naistoimittajat ry:n vuodesta 1973 jakama palkinto henkilölle, työryhmälle tai organisaatiolle, joka on merkittävällä tavalla kiinnittänyt huomiota ajankohtaiseen yhteiskunnalliseen kysymykseen.


title: Vuoden kellokas

text: Palkinnon yli 40-vuotisen historian aikana sen saajat ovat useimmiten olleet naisia tai naisryhmiä. Kerran palkinto on myönnetty yhdistykselle (Nuorisotutkimusseura 2008) ja viidesti miehelle tai miesryhmälle.


title: Kalvinit

text: Kalvinit on suomalainen kaivosyhtiö. Se etsii titaania Euroopan unionin alueelta. Kalvinit omistaa ilmeniittiesiintymiä Pohjois-Suomessa.


title: Matthew Hunter

text: Matthew Hunter (1878–1961) oli uusiseelantilainen metallurgi, joka kehitti Hunterin menetelmän titaanin pelkistämiseen.


title: Matthew Hunter

text: Hunter suoritti maisterin tutkintonsa Uudessa-Seelannissa ja jatkoi opintojaan tohtoriksi useissa eurooppalaisissa yliopistoissa. Hän meni naimisiin ja muutti Yhdysvaltoihin, missä hän työskenteli General Electricin palveluksessa ja aloitti siellä titaanin tutkimuksen. Vuonna 1908 hän siirtyi ammattikorkeakoulun professoriksi New Yorkiin.


title: Matthew Hunter

text: Vuonna 1910 Hunter kehitti menetelmän, jolla saatiin titaanista paljon puhtaampaa kuin aikaisemmin, jopa 99,9 % titaania. Myöhemmin on kehitetty tehokkaampia menetelmiä, mutta hunterin prosessia käytetään edelleen silloin, kun tarvitaan mahdollisimman puhdasta titaania.


title: Eneabba

text: Eneabba on kaupunki Länsi-Australiassa, noin 280 km Perthistä pohjoiseen- Vuonna 2006 siellä oli 250 asukasta. Kaupunki tunnetaan keväällä puhkeavasta kukkaloistostaan ja raskasmineraalihiekkaesiintymistään.


title: Calvin Peete

text: Calvin Peete (18. heinäkuuta 1943 Detroit, Michigan – 29. huhtikuuta 2015 Atlanta, Georgia) oli yhdysvaltalainen ammattilaisgolfaaja. Peete kilpaili PGA Tourilla vuosina 1976-1995 saavuttaen 12 voittoa. Hän oli ammattigolfin menestynein tummaihoinen pelaaja ennen Tiger Woodsia ja häntä pidettiin myös golfin mustana pioneerinä.


title: Calvin Peete

text: Peete aloitti golfaamisen vasta 23-vuotiaana. Hän saavutti 12 PGA Tour-voittoa vuosina 1976-1995. Yhteensä hän saavutti urallaan 14 turnausvoittoa. Major-turnauksissa Peete oli parhaimmillaan kolmas PGA Championshipissä vuonna 1982 ja neljäs Yhdysvaltain avoimissa vuonna 1983. The Masters Tournamentissa hän sijoittui parhaimmillaan sijalle 11.


title: Calvin Peete

text: Peete muistetaan itse opiskelemastaan omintakeisesta, mutta tarkasta lyöntityylistään, joka johtui siitä, että hänen vasen kätensä oli luutunut väärään asentoon tapaturman jälkeen, johon Peete joutui 12-vuotiaana. Hänen vasen kätensä ei suoristunut ollenkaan. Peete kuoli huhtikuussa 2015 taisteltuaan pitkään keuhkosyöpää vastaan.


title: Max Charles

text: Max Charles (s. 18. elokuuta 2003 Nashville, Tennessee) on yhdysvaltalainen näyttelijä.


title: Max Charles

text: Charles aloitti näyttelemisen kuusivuotiaana vuonna 2010, esiintyen "True Blood" -televisiosarjan jaksossa. Hän on ehtinyt esiintyä lukuisissa muissa televisiosarjoissa sekä elokuvissa, joihin kuuluvat muun muassa "American Sniper" sekä "The Amazing Spider-Man".


title: Etiopiankeuhkokala

text: Etiopiankeuhkokala ("Protopterus aethiopicus") on afrikankeuhkokalojen (Protopteridae) heimoon kuuluva kalalaji.


title: Etiopiankeuhkokala

text: Etiopiankeuhkokalalla on parillinen keuhko, jolla se voi hengittää veden pinnalla ilmaa. Sillä on normaalit, mutta heikosti kehittyneet kidukset. Tämä kala elää useimmiten pysyvissä vesistöissä, mutta jos veden pinta laskee kuivakauden aikana, kala voi kaivautua pohjamutaan ja vaipua horrokseen samalla tavoin kuin amerikankeuhkokala. Muut kolme afrikkalaista keuhkokalalajia elävät ajoittain kuivuvissa vesistöissä ja horrostavat kuivakauden ajan. Kutuaikana koiras kaivaa kuopan, johon yksi tai useampia naaraita laskee mätinsä. Koiras jää vartioimaan pesää ja vastakuoriutuneita poikasia.


title: Etiopiankeuhkokala

text: Etiopiankeuhkokalaa tavataan Kongo- ja Niili -joissa sekä Albert-, Edward-, Victoria-, Nabugabo-, Tanganjika-, Kyoga-, No- ja Turkanajärvissä Afrikassa.


title: Lapasampi

text: Lapasampi ("Polyodon spathula") on vaarantunut pohjoisamerikkalainen kalalaji.


title: Tracy Letts

text: Tracy Letts (s. 4. heinäkuuta 1965 Tulsa, Oklahoma) on yhdysvaltalainen näytelmäkirjailija, käsikirjoittaja ja näyttelijä. Letts on voittanut kaksi Tony-palkintoa sekä Pulitzer-palkinnon.


title: Tracy Letts

text: Toisen Tony-palkinnon parhaasta näytelmästä sekä parhaan näytelmän Pulitzerin tuoneen näytelmän pohjalta tehtiin vuonna 2013 elokuva "". Toisen Tony-palkintonsa Letts sai samana vuonna parhaasta miespääosasta näytelmässä "Kuka pelkää Virginia Woolfia?".


title: Bergön kirkko

text: Bergön kirkko on Maalahden Bergöhön vuosina 1800–1802 rakennettu puinen länsitornillinen pitkäkirkko. Se rakennettiin alun perin rukoushuoneeksi, mutta muutettiin kirkoksi 1835. Rakennusta korotettiin, pidennettiin ja laajennettiin kylkiäisillä vuosien 1852–1853 korjauksissa. Satulakattoiset kylkiäiset ovat runkohuonetta matalammat, runkohuoneesta erkanevat myös sakasti ja eteinen. Tornissa on huippuun päättyvä telttakatto, kellot ovat vuosilta 1813 ja 1883. Runkohuoneen satulakatto on itäpäädyn yläosasta aumattu. Kirkkosalin sisäkattona on puuholvaus, sisätilat uusittiin 1966. Kirkossa on istumapaikkoja 300 hengelle. Alttaritaulun "Jeesus ja samarialaisnainen" on maalannut Teodor Schalin 1919. Kirkon 8-äänikertaiset urut on valmistanut Urkurakentamo Veikko Virtanen 1956. Kirkon saarnatuoli on vuodelta 1829.


title: Sukralfaatti

text: Sukralfaatti (Suomessa: "Antepsin", "Alsucral") on eräs mahavaivoihin käytettävä lääke. Sitä käytetään närästykseen eli vatsan liikahappoisuuteen.


title: Sukralfaatti

text: Munuaisten vajaatoimintaa kärsiville tämä lääke voi aiheuttaa vakavia haittavaikutuksia. Sukralfaatti vapauttaa elimistössä alumiinia.


title: Petolahden kirkko

text: Petolahden kirkko on Maalahden Petolahdelle 1805 rakennettu puinen tasavartinen ristikirkko. Kaksitoista talonpoikaa rakensi kirkon omin varoin ja luvin. Melko korkeaseinäisen rakennuksen ristikeskuksessa on poikittain sijoitettu lyhtytorni. Sakaroissa on aumakatot. Sisäkatteena on puinen tynnyriholvaus, joka on keskustassa korkeammalla kuin muualla. Kirkkoa on korjattu vuosina 1926, 1933, 1952–1954 ja 1973. Viimeksi kirkkoa kunnostettiin vuonna 2013. Kirkon yhteyteen rakennettiin erillinen kaksikerroksinen kellotapuli 1832, jossa on klassismin piirteitä, mutta empireen viittaava kupukatolta kohoava katkaistu pyramidihuippu. Kellot ovat vuosilta 1812 ja 1858. Kirkossa on istumapaikkoja 350 hengelle. Alttaritaulun "Ristiinnaulittu" on maalannut Isac Österholm 1861. Kirkon 9-äänikertaiset urut on valmistanut Kangasalan urkutehdas 1974.


title: Luettelo televisiosarjan Valehtelevat viettelijät jaksoista

text: "Valehtelevat viettelijät" on yhdysvaltalainen draamasarja, joka perustuu Sara Shepardin samannimiseen kirjasarjaan. Sarja kertoo neljästä tytöstä, jotka joutuvat salaperäisen "A:n" vainoamaksi. Yhdysvalloissa sarjan ensimmäinen jakso esitettiin 8. kesäkuuta 2010 ABC:llä ja Suomessa 14. toukokuuta 2012 Subilla.


title: Fight for Fun

text: Fight For Fun (pälp 56 / poks 56) on Sticky Fingersin ainoa albumi. Se äänitettiin heinäkuussa 1984 MSL-studiossa Lempäälässä ja julkaistiin saman vuoden lopulla sekä vinyylinä, että c-kasettina. Levy pitää sisällään kolmetoista bändin omaa sävellystä ja yhden cover kappaleen (Funny Funny). Levyn äänittäjänä ja tuottajana toimi Popedan kitaristi Costello Jones ja julkaisijana puolestaan tamperelainen Poko Records. Yhtyeen ja albumin tyylisuunta on Glam punk. Musiikillisia vaikuttajia olivat Slade, Sweet sekä Ramones.


title: Hilma Jahnsson

text: Hilma Gabriella Jahnsson (o.s. Hägg, 3. helmikuuta 1882 Turku – 11. kesäkuuta 1975) oli suomalainen juristi ja kouluneuvos. Hänet tunnetaan parhaiten aviomiehensä professori Yrjö Jahnssonin taustavaikuttajana sekä puolisonsa nimeä kantavan säätiön ja Helsingin suomalaisen yksityislyseon perustajana.


title: Hilma Jahnsson

text: Jahnsson syntyi Turussa vanginvartijana työskennelleen isänsä kuoleman jälkeen. Hän suoritti filosofian kandidaatin tutkinnon Helsingin yliopistossa yhdessä puolisonsa kanssa, mutta luopui myöhemmin akateemisesta urasta keskittyen innokkaana fennomaanina ja sosiaalireformistina tunnetun aviomiehensä elämäntyön tukemiseen. Hilma Jahnsson jätti muun muassa naistyövoiman asemaa koskevan väitöskirjatyönsä kesken. Vuonna 1917 Jahnsson kuitenkin luki itsensä lakimieheksi, ollen kolmas juristin tutkinnon suorittanut nainen Suomessa. Eduskunnan työväenasiainvaliokunnan sihteerinä hän toimi 1917–1930 ja oli myös sosialidemokraattisen puolueen kansanedustajaehdokkaana vuoden 1933 eduskuntavaaleissa.


title: Hilma Jahnsson

text: Vuonna 1923 Hilma ja Yrjö Jahnsson perustivat Helsingin suomalaisen yksityislyseon, koska useat suomenkieliset nuoret jäivät vaille opiskelupaikkaa. Neljä vuotta myöhemmin he perustivat Suomen ensimmäisen iltaoppikoulun työläisiä varten. Pariskunnalle oli Yrjön liiketoimien ansiosta kertynyt 1920–1930-lukujen aikana suuri määrä omaisuutta, josta Hilja alkoi huolehtimaan puolisonsa kuoleman jälkeen vuonna 1936. Kouluneuvoksen arvonimi hänelle myönnettiin 1966.


title: Hilma Jahnsson

text: Yrjö Jahnssonin säätiön Hilma Jahnsson perusti vuonna 1954. Hän oli jo 1940-luvulla aikonut perustaa Suomen kulttuurirahastoon miehensä nimeä kantavan nimikkorahaston, mutta luopui ajatuksesta, kun kulttuurirahaston johdossa olivat kunniaesimiehinä Yrjö Jahnssonin kiivaina vastustajina tunnetut Risto Ryti ja J. K. Paasikivi. Hilma Jahnsson toimi säätiön puheenjohtajana vuoteen 1971 saakka.


title: Todd Gurley

text: Todd Gurley II (s. 3. elokuuta 1994 Baltimore, Maryland) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän edustaa NFL-liigassa pelaavaa Los Angeles Ramsia.


title: Todd Gurley

text: Georgian yliopiston joukkueessa yliopistojalkapalloa pelannut Gurley varattiin vuoden 2015 ensimmäisellä kierroksella, tilaisuuden 10. pelaajana. St. Louis Rams varasi Gurleyn huolimatta hänen marraskuussa kärsimästä pahasta polvivammasta. Gurleystä tuli samalla myös ensimmäinen ensimmäisellä kierroksella varattu keskushyökkääjä sitten vuoden 2012 varaustilaisuuden.


title: Todd Gurley

text: Gurley oli lukioaikoinaan monien muiden NFL-pelaajien tavoin myös lupaava pika-aituri sekä pikajuoksija. Alle 18-vuotiaiden MM-kilpailuissa 2011 hän sijoittui 110 metrin aidoissa 15:nneksi.


title: Todd Gurley

text: Gurleyn ennätys 110 metrin aidoissa on 13,66 sekuntia, ja sileällä 100 metrillä 10,70 sekuntia.


title: Badou Jack

text: Badou Jack (s. 31. lokakuuta 1983 Tukholma) on ruotsalais-gambialainen ammattilaisnyrkkeilijä ja WBC-liiton ylemmän keskisarjan hallitseva maailmanmestari. Lempinimellä The Ripper tunnettava oikeakätinen Jack on 185 senttimetriä pitkä.


title: Badou Jack

text: Amatööriurallaan Jack edusti Gambiaa vuoden 2008 kesäolympialaisissa Pekingissä ollen 17:s keskisarjassa. Hän toimi myös Gambian lipunkantajana avajaisissa. Ennen olympialaisia Jack oli edustanut Ruotsia.


title: Badou Jack

text: Jack aloitti ammattilaisuransa vuonna 2009. Hän voitti avausottelussaan Maksim Nikonorovin. Suomessa Jack on otellut ammattilaisurallaan kahdesti, elokuussa 2009 Ulvilan pesäpallostadionilla ja saman vuoden lokakuussa Vaasan Maapohjahallissa. Huhtikuussa 2015 Jack saavutti WBC-liiton maailmanmestaruuden voitettuaan Anthony Dirrellin. Jack on voittanut ammattilaisuransa 21 ottelusta 19, joista 12 tyrmäyksellä. Nykyisin Jack edustaa Ruotsia.


title: Badou Jack

text: Floyd Mayweather Jr. toimii Jackin promoottorina.


title: Badou Jack

text: | Luettelo ammattinyrkkeilyotteluista boxrec.comissa


title: Arthur Francis Buddington

text: Arthur Francis Buddington (29. marraskuuta 1890 – 25. joulukuuta 1980) oli yhdysvaltalainen geologi, jonka ominta alaa oli kemiallinen petrologia.


title: Arthur Francis Buddington

text: Buddington opiskeli Brownin ja Princetonin yliopistoissa. Ensimmäisen maailmansodan aikana hän oli tekemisissä kemiallisten aseiden kanssa. Sen jälkeen hän opetti Princetonin yliopistossa yli 40 vuoden ajan toimien siellä geologian laitoksen esimiehenä vuosina 1936–1950. Hän teki pitkän uran myös Yhdysvaltain geologian tutkimuskeskuksessa (USGS).


title: Lac Allard

text: Lac Allard on järvi Kanadassa Quebecin provinssissa, lähellä Havre-Saint-Pierren kaupunkia. Sen suurin pituus on 19 km. Siellä sijaitsee yksi maailman suurimmista ilmeniittiesiintymistä.


title: Suomi-liitto

text: Suomi-liitto (myös Suomi Liitto) oli Saksassa 1944–1945 lyhyen aikaa toiminut saksalaismielisten suomalaisten järjestö.


title: Suomi-liitto

text: Suomi-liitto perustettiin joulukuussa 1944 Berliinissä, kun Suomi oli katkaissut suhteensa Saksan kanssa. Liiton puheenjohtajana toimi kontra-amiraali Gustav von Schoultz, ja sen muita keskeisiä vaikuttajia olivat vapaaherratar Ruth Munck, maisteri Yrjö von Grönhagen, professori Johannes Öhquist ja SS-Untersturmbannführer Claes Purjo. Munck hoiti liiton toimistoa Berliinissä huhtikuuhun 1945 saakka, jolloin hän lähti Saksasta. Suomi-liiton virallinen tarkoitus oli toimia Saksassa asuvien suomalaisten yhdyssiteenä, hoitaa heidän asioitaan ja valvoa heidän etujaan. On myös väitetty, että sen tarkoituksena olisi ollut tukea suomalaisten taistelua Saksan rinnalla loppuun saakka ja lähettää Suomeen vakoilijoita.


title: Maksamaan kirkko

text: Maksamaan kirkko on Vöyrin Maksamaalle 1824 rakennettu puinen tasavartinen ristikirkko. Kirkon piirustukset laadittiin Intendentinkonttorissa 1822 ja kirkon rakensi Heikki Kuorikoski. Kirkon keskuskuutio, jossa on pyramidikatto, nousee tornimaisena rakenteena sakaroita korkeammalle. Kirkko edustaa päätykolmioineen ja kattolistoineen uusklassismia. Sisäkatteena on puuholvaus, ristiokeskuksessa on kupuholvi. Kirkkoa on korjattu 1897, 1904, 1933 ja 1961-1962. Erillinen kolminivelinen kellotapuli rakennettiin vanhemman kirkon yhteyteen 1783, sitä korotettiin ja se siirrettiin uuden kirkon viereen 1824. Kellot ovat vuosilta 1749 ja 1783. Kirkon pinta-ala on 237 neliötä ja siellä on istumapaikkoja 500 hengelle. Kaksiosaisen alttaritaulun "Ristiinnaulittu" ja "Jeesuksen syntymä" on maalannut J. Tegengren 1933, vanhempi C. F. Sundströmin maalaama alttaritaulu on sakastissa. Kirkon 15-äänikertaiset urut on valmistanut Hans Heinrich 1966, niiden julkisivu ja osa pillistöä on vanhemmista E. F. Walckerin 1903 rakentamista uruista.


title: Romain Dumas

text: Romain Dumas (s. 14. joulukuuta, 1977 Alès, Ranska) on ranskalainen moottoriurheilija. Hän on vuoden 2010 ja 2016 Le Mansin 24 tunnin ajon voittaja. Tällä hetkellä hän kilpailee FIA WEC -sarjassa Porschen LMP1-luokan tehdastallissa. Aiemmin hän on kilpaillut Audilla.


title: Romain Dumas

text: Dumas aloitti uransa Karting-sarjoista vuonna 1992. Vuonna 1996 Dumas kilpaili Ranskan Formula Renault -sarjassa ja vuonna 1998 Ranskan Formula 3 -sarjassa. Vuosina 2001-2002 Dumas kilpail Euro Formula 3000 -sarjassa.


title: Romain Dumas

text: Vuodesta 2001 Dumas on kilpaillut Le Mansin 24 tunnin ajossa. Kahdella ensimmäisellä yrityksellä hän sijoittui GT-luokassa toiseksi Le Mansin kilpailussa vuosina 2001-2002. Vuonna 2007 Dumas kilpaili LMP1-luokassa ja sijoittui kilpailussa kolmanneksi samana vuonna. Vuonna 2010 Dumas voitti Audilla Le Mansin kilpailun yhdessä Mike Rockenfellerin ja Timo Bernhardin kanssa.


title: Romain Dumas

text: Vuodet 2012-2013 Dumas on kilpaillut FIA World Endurance Championship -sarjassa yksittäisiä kilpailuja. Vuodesta 2014 Dumas on kilpaillut täyden kauden sijoittuen sarjassa kolmanneksi yhdessä Marc Liebin ja Neel Janin kanssa.


title: Romain Dumas

text: Rata-autoilun lisäksi Dumas on ajanut Rallin MM-sarjaa.


title: Alimaa

text: Alimaa (engl "Sub-Earth") on maapalloa merkittävästi pienempi planeetta . Aurinkokuntamme planeetoista alimaita ovat Merkurius ja Mars. Alimaita pienemmät kohteet ovat mm mesoplaneettoja, kääpiöplaneettoja ja pikkuplaneettoja.


title: Alimaa

text:
Alimaa on maapalloa pienempi kivirautaplaneetta, jonka
massa on 0,01-0,5 Maan massaa.
Erään toisen määritelmän mukaan alimaan massa on alle 0.95 Maan massaa ja säde alle 0,82 Maan sädettä.


title: Alimaa

text:
Alimaita ovat aurinkokunnassamme Merkurius ja Mars.
K-spektrityypin tähdellä Kepler 444 on tähden läheisellä kuumalla vyöhykkeellä viisi alimaata.
Osa alimaista on mesoplaneettoja ja kääpiöplaneettoja.


title: Alimaa

text: Alimailla on korkeintaan ohut kaasukehä ja heikko magneettikenttä. Geologinen aktiivisuus päättyy suhteellisen nopeasti planeetan historiassa. Toisaalta lähellä keskustähteään olevat alimaat ovat alttiita vuorovesivoimille. Lämpötilan ajalliset ja/tai paikalliset vaihtelut ovat alimaan pinnalla suuria. Niinpä alimaat ovat maapalloa vähemmän soveltuvia elämälle.


title: Alimaa

text: Aurinkokunnan synnyn oligarkkivaiheen oligarkit olivat pääosin alimaita.


title: Naisten Superpesiksen kausi 2015

text: Naisten Superpesiksen kausi 2015 oli Suomen pesäpallon naisten pääsarjan Superpesiksen 26. kausi. Kausi alkoi 9. toukokuuta 2015.


title: Naisten Superpesiksen kausi 2015

text: Vihdin Pallo - Hämeenlinna 3-0


title: Brian Ihnacak

text: Brian Stephen Ihnacak (s. 10. helmikuuta 1985 Toronto, Ontario, Kanada) on italialais-kanadalainen jääkiekkoilija, joka pelasi kaudella 2016–2017 Tšekin Extraligan HC Sparta Prahassa. Hän on pelipaikaltaan keskushyökkääjä, mutta osaa pelata myös laidassa. Ihnacak laukoo oikealta. Häneltä löytyy Italian ja Kanadan passien lisäksi myös Slovakian ja Tšekin passit.


title: Brian Ihnacak

text: Ihnacak syntyi Torontossa hänen isänsä Peterin pelatessa NHL:ää Toronto Maple Leafsissa. Hän kuitenkin vietti lapsuutensa lähinnä Tšekkoslovakian/Tšekin pääkaupungissa Prahassa ja asui myös Slovakiassa. Ihnacak siirtyi jo nuorena Pohjois-Amerikkaan ja OHL-joukkue Sarnia Sting varasi hänet 166. pelaajana vuonna 2001. Hän ei kuitenkaan koskaan siirtynyt CHL:ään pelatakseen Yhdysvaltain yliopistosarjoissa. Ihnacak pelasi kaksi seuraavaa kautta OPJHL-junioriliigaa St. Michael's Buzzersissa. Ensimmäisen kautensa 2001–2002 päätteeksi hänet palkittiin liigan kehittyneimpänä pelaajana ja valittiin ensimmäiseen tähdistökentälliseen. Kaudella 2002–2003 Ihnacak voitti Buzzersin sisäisen piste-, maali- ja syöttöpörssin tehoilla 40+46=86, joilla hän sijoittui OPJHL:n maalipörssissä kahdeksanneksi ja jakoi pistepörssin kymmenennen sijan Hamilton Kilty B'sin Ricky Waltonin kanssa.


title: Brian Ihnacak

text: Vuodet 2003–2007 Ihnacak kävi Brownin yliopistoa. Hän oli kaudella 2003–2004 joukkueen toiseksi paras pistemies Brent Robinsonin jälkeen tehoilla 10+20=30. Ihnacak jakoi kauden päätteeksi ECAC:n vuoden tulokkaan tittelin David McKeen kanssa ja valittiin tulokkaiden tähdistökentälliseen. Hänet valittiin kauden aikana myös kolme kertaa sarjan viikon tulokkaaksi. Pittsburgh Penguins varasi Ihnacakin yhdeksännellä kierroksella 259. pelaajana . Kaudella 2004–2005 hän oli Brownin toiseksi paras maalintekijä ja kolmanneksi paras pistemies tehoilla 12+11=23. Ihnacak valittiin ECAC:n viikon pelaajaksi marras-joulukuun 2004 väliseltä ajalta. Kaudeksi 2007–2008 hän palasi juurilleen Slovakiaan ja siirtyi Extraligan nousijajoukkue MHK Kežmarokin paitaan. Joukkuetta valmensi Ihnacakin setä Miroslav. Kauden 2008–2009 hän pelasi taas Pohjois-Amerikassa CHL-liigaa Mississippi Riverkingsin, Fort Worth Brahmasin ja Allen Americansin joukkueissa.


title: Brian Ihnacak

text: Kaudeksi 2009–2010 myöhemmin Italian maajoukkueessa torjunut Adam Dennis suostutteli ensimmäisenä Italian passin omannutta Ihnacakia maan pääsarjaan Serie A:han. Sittemmin hän sai yhteydenoton SG Pontebban päävalmentaja Tom Pokelilta ja Ihnacak siirtyi joukkueeseen try-outin kautta. Kaudeksi 2010–2011 hän seurasi Pontebban GM Fabio Armania toiseen Serie A -seuraan HC Valpelliceen, jonka GM:ksi ja apuvalmentajaksi Armani pestautui. Ihnacak oli joukkueen toiseksi paras maalintekijä ja neljänneksi paras pistemies tehoilla 19+23=42. Hän voitti Italian Cupin. Kaudella 2013–2014 Ihnacak voitti koko Serie A:n piste- ja maalipörssin tehoilla 35+46=81. Hän kuitenkin siirtyi kesken kauden, siirtotakarajalla helmikuussa 2014 loppukaudeksi Ruotsin toiseksi korkeimmalle sarjatasolle HockeyAllsvenskan-joukkue Malmö Redhawksin riveihin. Joukkue eteni Kvalserieniin, mutta jäi kuitenkin ilman sarjanousua SHL:ään.


title: Brian Ihnacak

text: Ihnacak siirtyi kauden 2014–2015 kynnyksellä vuoden mittaisella sopimuksella Norjan GET-ligaenin Vålerenga IF:ään. Hän voitti koko liigan piste- ja syöttöpörssin tehoilla 22+55=77. Ihnacak oli myös Vålerengan paras maalintekijä ja hänellä oli joukkueen paras teholukema (+19). Hänet valittiin kauden päätteeksi GET-ligaenin tähdistökentälliseen. Kaudeksi 2015–2016 Ihnacak siirtyi Tšekin Extraligassa pelaavan HK Hradec Královén riveihin. Hän jakoi joukkueen sisäisen maalipörssin voiton Adam Courchainen kanssa ja sijoittui sisäisessä pistepörssissä toiseksi Jaroslav Bednářin jälkeen. Kevään 2016 pudotuspeleissä Ihnacak oli Hradec Královén paras syöttäjä ja jakoi joukkueen sisäisen pistepörssin voiton Rudolf Červenýn kanssa tehoilla 1+6=7.


title: Brian Ihnacak

text: Kaudeksi 2016–2017 Ihnacak siirtyi jatkamaan Extraliga-uraansa vuoden mittaisella sopimuksella HC Sparta Prahaan.


title: Brian Ihnacak

text: Ihnacak edusti Italiaa MM-kilpailuissa vuonna 2014 sekä IA-divisioonan MM-kilpailuissa vuonna 2015. Hän voitti jälkimmäisessä turnauksessa joukkueen sisäisen piste- ja maalipörssin tehoilla 2+2=4 ja palkittiin Italian parhaana pelaajana. Yhteensä Ihnacak on pelannut 23 A-maaottelua tehopistein 4+4=8.


title: Brian Ihnacak

text: Ihnacak edusti myös Slovakiaa U-18 Junior World Cupissa vuonna 2002.


title: Brian Ihnacak

text: Ihnacakin slovakialainen isä Peter pelasi urallaan yli 400 NHL-ottelua Toronto Maple Leafsissa ja hän toimii nykyään seuran Euroopan-kykyjenetsijänä. Brianin setä Miroslav Ihnačák pelasi myös urallaan NHL-tasolla ja on sittemmin toiminut valmentajana. Brianin äiti on tšekkiläinen. Hänen isoisänsä on lähtöisin Italiasta.


title: Hirvensalonsilta

text: Hirvensalonsilta () on Turussa Hirvensalon saaren ja mantereen välinen silta, joka on valmistunut vuonna 1993. Silta on ainoa kiinteä tieyhteys Hirvensalosta mantereelle ja samoin Satavan ja Kakskerran saarilta. Silta kulkee Pihlajaniemen kaupunginosasta Moikoisten kaupunginosaan.


title: Hirvensalonsilta

text: Vuonna 2009 sillan ajoneuvomäärä vuorokaudessa oli 17 000–18 000. Kesäisin loma-asutuksen ja vapaa-ajan matkojen tuoma kuormitus nostaa liikennemäärän noin 22 000 ajoneuvoon vuorokaudessa. Vuonna 2009 sillan takana saarilla asui noin 8 300 asukasta, vuonna 2016 asukasmäärä oli noussut jo 10 920:een.


title: Hirvensalonsilta

text: Sillan pinta-ala on 6 300 neliömetriä.


title: Hirvensalonsilta

text: Ennen kiinteää tieyhteyttä Hirvensalon ja mantereen välillä kulki erilaisia losseja sekä venekyytejä. Ensimmäinen silta valmistui Hirvensalon ja mantereen välille vuonna 1949. Silta oli avattava, ja se johti manteren puolelta Korppolaismäestä silloisen Hirvensalontien (nyk. Vanhan Hirvensalontien) päästä Hirvensalon Lauttarantaan Kakskerrantien (nyk. Vanhan Kakskerrantien), Pikisaarentien ja Kutterintien risteykseen. Vuonna 1968 rakennettiin noin 200 metriä etelämmäksi uusi pukkisilta, joka korvasi vanhan sillan. Se oli edellistä matalampi eikä ollut avattava. Silta oli alkujaankin tarkoitettu väliaikaiseksi, ja se tuli 1980-luvulla huonokuntoiseksi ja kapasiteetiltaan riittämättömäksi Turun kaupunginvaltuusto päätti uuden sillan rakentamisesta vuoden 1988 alussa. Uusi silta, nykyinen Hirvensalonsilta rakennettiin edellistä melkoisesti etelämmäksi. Se valmistui vuonna 1993.


title: Hirvensalonsilta

text: Hirvensalon ja muiden siihen yhteydessä olevien saarien asukasmäärän noustessa on ehdotettu uutta siltaa tai tunnelia rakennetavaksi mantereelle. Hirvensalon osayleiskaavassa vaihtoehdoksi otettiin Hirvensalon uuden sillan rakentaminen, Uittamonsilta, joka rakennettaisiin noin 1,7 kilometriä Hirvensalon sillasta kaakkoon.


title: Pyötikön luostari

text: Pyötikön luostari oli Juuan Vuokon kylässä Pielisen länsirannalla Vihtasuon Kojonniemessä vuosina 1847–1890 toiminut ortodoksinen vanhauskoisten luostari. Luostarin rahoitti vanhauskoisiin kuulunut moskovalainen kauppias, ja siinä asui enimmillään noin 30 erakkomunkkia. Munkit olivat tulleet Suomen puolelle Vienasta ja Aunuksesta uskonnollista vainoa pakoon.


title: Pyötikön luostari

text: Luostarista on jäljellä kiviaidalla aidattu kalmisto, jossa sijaitsee Nurmeksen ortodoksisen seurakunnan vuonna 1977 rakentama tsasouna. Kalmistossa on kolme restauroitua taitekattoista hirsikehikkohautaa ja kolme alkuperäisessä olevaa hautaa. Varsinainen luostarirakennus lienee sijainnut nykyisen Pyötikön talon paikalla.


title: Logistinen regressio

text: Logistinen regressio (engl. logistic regression) on tilastollinen malli, joka on erityistyyppi tavanomaisesta regressiomallista. Logistisessa regressiomallissa selitettävä muuttuja on dikotominen eli kaksiluokkainen muuttuja. Selitettävä muuttuja saa arvon 0 tai 1 siten, että se muuttujan luokka, jota halutaan ennustaa, saa arvon 1. Logistinen regressiomalli on siis yleistetty lineaarinen malli, jonka linkkifunktio on formula_1. Selittävät muuttujat voivat olla suhdeasteikollisia, järjestysasteikollisia tai luokiteltuja.


title: Logistinen regressio

text: Logistisella regressioanalyysillä mallinnetaan vastemuuttujan ja selittävien muuttujien suhdetta. Toisin kuin tavanomaisessa regressiomallissa, vasteen odotusarvo on riski (eng. odds). Riski on todennäköisyys, että jokin tapahtuma tapahtuu suhteessa siihen, että se ei tapahdu; formula_2


title: Logistinen regressio

text:
Oletetaan, että käytössä on formula_3 kappaletta selittäviä muuttujia. Merkitään vasteen odotusarvoa formula_4.
Tehdään vasteen odotusarvolle logistinen muunnos


title: Logistinen regressio

text: formula_5 , missä


title: Logistinen regressio

text:
formula_6 .
Silloin logistinen regressiomalli on formula_7 , josta ratkaisemalla formula_8 saadaan
formula_9


title: Logistinen regressio

text:
formula_10
formula_11.
Yleiselle lineaariselle mallille, jolle vastemuuttuja on jatkuva, mallin sovitus voidaan tehdä pienimmän neliösumman menetelmällä (PNS). Koska logistisella regressiomallilla on dikotominen vaste, menetelmällä estimoitavilla parametreillä formula_12 ei ole tiettyjä ominaisuuksia.Mallin sovitus tehdään Suurimman uskottavuuden menetelmällä (SU), joka on yleistys PNS-menetelmästä.
Sitä varten muodostetaan mallille uskottavuusfunktio: oletetaan, että käytössä on usean selittäjän malli. Oletetaan myös, että yksittäinen formula_13 noudattaa Bernoulli-jakaumaa formula_14 ja että vasteet ovat riippumattomia. Silloin niiden summa formula_15 noudattaa jakaumaa formula_16. Uskottavuusfunktio on
formula_17 numeerisesti.


title: Logistinen regressio

text:
Devianssin avulla voidaan tutkia, kuinka hyviä valitun mallin ennusteet ovat.
Devianssi määritellään
formula_18
jossa saturoitu malli tarkoittaa mallia, joka sisältää yhtä monta parametria, kuin havaintoja on, ja sopii siten aineistoon täydellisesti (virhetemit ovat nollia).
Devianssilla verrataan siis, kuinka hyvin sovitetun mallin arvot eroavat saturoidusta mallista (verrattavissa lineaarisen regressiomallin jäännösneliösummien vertailuun). Mitä pienempi devianssi on, sitä paremmin malli sopii aineistoon.
Devianssin avulla voidaan laskea uskottavuusosamäärän testi, jolla selvitetään, ovatko mallin parametrit formula_19
merkitseviä, eli selittävätkö ne todella vasteen vaihtelua.


title: Logistinen regressio

text:
Halutaan tutkia, miten ikä vaikuttaa riskiin sairastua sepelvaltimotautiin. Aineisto sisältää muuttujat
formula_20= koehenkilön tunniste (koehenkilölle formula_21)
formula_22= koehenkilön ikä
formula_23= tieto siitä, onko henkikö sairastunut sepelvaltimotautiin vai ei. Jos henkilö on sairastunut, CHD=1 ja jos henkilö ei ole sairastunut, CHD=0.


title: Logistinen regressio

text: Malli on


Logistinen regressio


title: Logistinen regressio

text: eli formula_25


title: Logistinen regressio

text: Suurimman uskottavuuden estimoinnilla saadaan formula_26, joka on mallin vakiotermi ja formula_27, joka on kulmakerroin muuttujalle formula_28.


title: Logistinen regressio

text:
Malli on siis formula_29.
Tulkinta: Kun verrataan kahta henkilöä, joista toinen on vuoden verran vanhempi, kuin toinen, vanhemmalla henkilöllä on formula_30-kertainen todennäköisyys sairastua sepelvaltimotautiin (suhteessa siihen, että ei sairastu), kuin nuoremmalla henkilöllä.


title: Estimointi

text: Estimoinnilla (engl. "estimation") tarkoitetaan, että etsitään parasta arviota perusjoukon parametrin oikealle arvolle otokseen perustuen. Estimaattorilla ("estimator") tarkoitetaan estimoinnissa käytettävää otossuuretta. Estimaatti ("estimate") taas on havaintoaineistosta laskettava estimaattorin arvo. Hyvänä muistisääntönä voidaan sanoa, että estimaattori on estimointikaava, jolla laskettu luku on estimaatti. Estimaatti on siis kiinteä luku, jolla ei ole satunnaisjakaumaa.


title: Estimointi

text:
Estimaattori on satunnaismuuttuja, jolla siten on oma todennäköisyysjakauma eli otosjaukauma. Estimaattori on harhaton, jos estimaattori osuu keskimäärin oikeaan, eli sen otosjakauman odotusarvo on estimoitavan parametrin arvo. Harha ("bias") on estimaattorin odotusarvon poikkeama estimoitavan parametrin arvosta.
Yleensä vaaditaan asymptoottinen harhattomuus, jossa siis harha lähestyy nollaa, kun otoskoko kasvaa. Systemaattinen virhe johtuu estimaattorin harhaisuudeesta ja satunnaisvirhe taas otantavirheestä, mikä aiheutuu perusjoukon vaihtelusta.


title: Estimointi

text:
Estimaattori on tarkentuva ("consistent"), jos estimaattorin varianssi lähestyy asymptoottisesti nollaa, eli otoskoon kasvaessa estimaattorin arvot keskittyvät yhä tiiviimmin parametrin todellisen arvon ympärille.
Estimaattori on taas tehokas ("efficient"), jos se on asymptoottisesti harhaton ja sillä on pienin mahdollinen varianssi.


title: Estimointi

text: Estimointimenetelmät perustuvat erilaisiin optimointikriteereihin, joista saadaan erilaisia estimaattoreita. Estimointiyhtälö tulee valita valitun optimointikriteerin mukaan, josta saadaan ratkaisuna estimaattori. Parametrien estimointivaiheita voidaan ajatella olevan kaksi suurempaa kokonaisuutta, kun tehdään tutkimusaineiston analyysiä:Momenttimenetelmä ("method of moments") on vanhin estimointimenetelmä, jossa otosmomentit asetetaan vastaamaan jakauman momentteja. Näistä saadaan yhtälöitä, joiden avulla ratkaistaan ja estimoidaan parametrit. Menetelmä ei kuitenkaan ole kovin tehokas.


title: Estimointi

text:
Pienimmän neliösumman menetelmä ("least squares, LS") on yleisin optimointikriteeri ja hyvin käyttökelpoinen. Menetelmä on asymptoottisesti tehokas, koska sen tuottamat estimaattorit noudattavat asymptoottisesti normaalijakaumaa, kunhan otoskoko on riittävän suuri. Menetelmässä estimaattori minimoi keskineliöpoikkeaman ("mean squared error")
Tämä voidaan ilmaista myös varianssin ja harhan avulla seuraavasti:


title: Estimointi

text: Suurimman uskottovuuden estimointi on tilastotieteessä hyvin tärkeä estimointimenetelmä. Menetelmässä luodaan uskottavuusfunktio, joka maksimoidaan mallin parametrien suhteen.


title: Estimointi

text: Katso: Bayesilainen tilastotiede


title: Estimointi

text:
Bayesilaisessa tilastotieteessä ajatellaan, että tarkasteltavalla parametrilla on myös satunnaisjakauma, eli se on satunnaismuuttuja. Tämä jakauma on a priori-jakauma.
A priori-jakauman tietoon yhdistetään havaintoaineiston tuoma uusi tieto, josta saadaan parametrille uusi jakauma, eli posteriori-jakauma. Posteriori-jakauman odotusarvo on Bayesin estimaatti.


title: Estimointi

text:
Yllä kuvatut menetelmät ovat piste-estimointia. Voidaan myös estimoida optimaalinen väli, jolle estimoita parametri kuuluu tietyllä todennäköisyydellä, jos estimaattorin jakauma ja keskivirhe on tiedossa. Luottamusväli on tavallisesti käytetty tilastollisessa päättelyssä. Luottamusvälit ovat satunnaisvälejä, jotka kertovat, millä tietyllä valitulla todennäköisyydellä estimoitava parametri kuuluu välille. Tavallisesti käytetään 95 %:n luottamusväliä, jossa lasketuista luottamusväleistä keskimäärin 95 % sisältää todellisen parametrin arvon.
Luottamusväli kuvaa siis estimoinnin tarkkuutta, eli mitä lyhyempi luottamusväli on, sitä tarkempi parametrin estimointi on ollut.


title: Megrijärven luostari

text: Megrijärven luostari oli Ilomantsin itäosassa lähellä Venäjän rajaa Megrijärven Suomen puoleisella rannalla sijainnut ortodoksinen vanhauskoisten luostari. Luostarin perusti vuoden 1800 tienoilla vanhauskoisiin kuulunut Onefrei-niminen mies ja luostariin asettui rajan yli uskonnollista vainoa paenneita vanhauskoisia. Luostarissa asui aluksi vain miehiä mutta sinne asettui 1850-luvulta alkaen myös naisia. Enimmillään luostarissa oli 36 munkkia. Luostarissa oli lisäksi lahjoitusvaroilla palkattua ulkopuolista työväkeä.


title: Megrijärven luostari

text: Megrijärven luostari ja toinen vanhauskoisten Ilomantsiin perustama Pahkalammen luostari olivat syrjäisiä erämaaluostareita, mutta niissä vieraili silti etenkin paastoaikana vanhauskoisia pyhiinvaeltajia sekä Suomen puolelta Ilomantsista, Sortavalasta, Suistamolta ja Korpiselästä että Venäjän puolelta Aunuksesta. Näiden luostarien lisäksi vanhauskoisilla oli myös 1850-luvulla lyhyen aikaa toiminut erakkokelja Liusvaaran kylässä. Luostarit harjoittivat kaskiviljelyä ja kalastusta, mutta pääasiassa niiden talous perustui varakkaiden pietarilaisten ja moskovalaisten vanhauskoisten porvareiden lahjoituksiin. Lahjoitusten vähentyessä ja virallisen painostuksen lisääntyessä molempien luostareiden toiminta alkoi hiipua 1850-luvulta lähtien.


title: Megrijärven luostari

text: Megrijärven luostarin maatilan hallintaoikeus siirtyi valtiolle 1914 ja se tyhjeni lopullisesti 1919 nunna Varvaran kuoltua. Suomen itsenäistymisen jälkeen luostarin rakennukset myytiin rajavartiostolle ja entisessä luostarissa toimi rajavartiotupa. Vuoden 1940 Moskovan rauhansopimuksen jälkeen molemmat entiset luostarit jäivät luovutetulle alueelle. Nykyisin entisellä luostarialueella näkyvät vielä rakennusten paikat ja Megrijärven keskellä luostarin asukkaiden vanha kalmistosaari Venurinbonga.


title: Pahkalammen luostari

text: Pahkalammen luostari oli Ilomantsin itäosassa Vuottoniemen Pahkalammella sijainnut ortodoksinen vanhauskoisten luostari. Luostarin perusti vuonna 1798 vanhauskoisiin kuulunut Aunuksen puolelta Suomeen paennut loismies Marki Alexandrov, ja luostariin asettui rajan yli uskonnollista vainoa paenneita vanhauskoisia. Luostari oli virallisesti kruununtorppa ja luostarin päämies oli kruunun torppari.


title: Pahkalammen luostari

text: Pahkalammen luostari ja toinen vanhauskoisten Ilomantsiin perustama Megrijärven luostari olivat syrjäisiä erämaaluostareita, mutta niissä vieraili silti etenkin paastoaikana vanhauskoisia pyhiinvaeltajia sekä Suomen puolelta Ilomantsista, Sortavalasta, Suistamolta ja Korpiselästä että Venäjän puolelta Aunuksesta. Näiden luostarien lisäksi vanhauskoisilla oli myös 1850-luvulla lyhyen aikaa toiminut erakkokelja Liusvaaran kylässä. Luostarit harjoittivat kaskiviljelyä ja kalastusta, mutta pääasiassa niiden talous perustui varakkaiden pietarilaisten ja moskovalaisten vanhauskoisten porvareiden lahjoituksiin. Lahjoitusten vähentyessä ja virallisen painostuksen lisääntyessä molempien luostareiden toiminta alkoi hiipua 1850-luvulta lähtien.


title: Pahkalammen luostari

text: Pahkalammen luostarissa asui vuonna 1857 kahdeksan miestä ja kaksi naista. Luostarissa oli kaksi rakennusta, ja varsinainen rukoushuone oli kaksikerroksisen päärakennuksen yläkerrassa. Luostari autioitui jo vuoteen 1880 mennessä, ja myöhemmin entinen luostari maineen siirtyi Enso-Gutzeit-yhtiölle. Suomen itsenäistymisen jälkeen entisen luostarin läheisyyteen rakennettiin 1930-luvulla Pahkalammen rajavartioasema. Vuoden 1940 Moskovan rauhansopimuksen jälkeen molemmat entiset luostarit jäivät luovutetulle alueelle.


title: Tuomo Kesäläinen

text: Tuomo Kesäläinen (s. 1983 Aura) on naantalilainen tietokirjailija ja luontomatkailuopas, jonka kirjat käsittelevät erityisesti geologisia muodostelmia kuten luolia ja rotkoja. Luolia Kesäläinen on tutkinut kymmenen vuotta.


title: Tuomo Kesäläinen

text: Kesäläisen ensimmäinen kirja, "Kivissä on kartta", julkaistiin vuonna 2010 ja se oli Geologian tutkimuskeskuksen 125-vuotisjuhlakirja. Kirja on Lappi- ja erähenkinen runoteos. Kesäläisen Varsinais-Suomen luolia käsittelevä tietokirja "Seikkailijan retkiopas Varsinais-Suomen luoliin" julkaistiin vuonna 2011. Kyseessä oli ensimmäinen luolia käsittelevä Suomessa julkaistu kirja. Vuonna 2013 julkaistiin Kesäläisen ja geologi Aimo Kejosen kirjoittama "Suomen rotkot". Yli 500-sivuista ja 150 rotkoa käsittävää tietokirjaa Kesäläinen teki yli neljä vuotta. Koneen Säätiö myönsi vuonna 2012 kirjan tekoa varten Kesäläiselle 25 200 euron tietokirjoittamisen apurahan. Seuraavaksi Kesäläinen jatkoi Kejosen kanssa kirjaprojektia Suomen luolista, jonka tiedot pohjautuvat jo vuonna 1982 aloitettuun, edelleen jatkuvan luolaprojektin tallentamiin aineistoihin. Kirja "Suomen luolat" julkaistiin vuonna 2015. Kirjoitustyön alla Kesäläisellä on Kejosen kanssa kirja Suomen suurimmista siirtolohkareista ja tarinakivistä.


title: F1 2015

text: F1 2015 on Codemastersin kehittämä ja julkaisema ajopeli, joka perustuu Formula 1 -kauteen 2015. Peli on julkaistu vuonna PlayStation 4:lle, Windowsille ja Xbox Onelle.


title: F1 2015

text: Peli sisältää kaikki kauden 2015 -kuljettajat, tallit ja radat sekä uuden Autódromo Hermanos Rodríguez-radan Meksikossa. Teknisenä uudistuksena on EGO Engine 4.0, joka on koodattu uudelleen ja sen mukana tulee uudistuksia 20:lle osa-alueelle. Grafiikan lisäksi parannuksia saivat mm. moottori ja vaihteisto, aerodynamiikka, bensatankki, force feedback ja jousitukset. Kaikkein huomattavin uudistus on kuitenkin uuden mallinen fysiikanmallinus. Presentaatio sai kasvonkohotusta, jonka kautta pelaajalle pyritään tarjoamaan mahdollisimman aidon oloinen kisaviikonloppu. Pelimuotoina löytyy uusittu sekä haastava kausimoodi, Pro Season -pelimuoto, Quick Race sekä moninpeli. Bonuksena pelissä on myös kauden 2014 kuljettajat, tallit, radat, ja autot päivitetyllä ohjauksella. Peli sai myös päivityksiä läpi kauden sitä mukaan kun oikean elämän kausi etenee. Suurin uudistus pelissä on PlayStation 4 ja Xbox One -konsolien puheen tunnistus teknologian avulla pelaaja pystyy kommunikoimaan kisainsinöörin kanssa. Äänikommunnikaatio toimii Xbox One:lla Kinectin avulla ja Playstation 4:lla Playstation Cameran tai PS4-yhteensopivan headsetin avulla, jonka myötä pelaaja voi jutella kisainsinöörille varikkokäynteihin ja kilpailutilanteisiin liittyvistä asioista.


title: José Ramón Sandoval

text: José Ramón Sandoval Huertas (s. 2. toukokuuta 1968 Madrid, Espanja) on espanjalainen jalkapallovalmentaja. Heinäkuusta 2016 lähtien hän on toiminut Rayo Vallecanon päävalmentajana.


title: José Ramón Sandoval

text: Uransa alkuvuosina Sandoval valmensi muutamia paikallisia amatöörijoukkueita, jonka lisäksi hän työskenteli päivisin kokkina perheyrityksessä. Vuonna 2008 hän otti vastuulleen Rayo Vallecanon reservijoukkueen päävalmentajan tehtävät. Vuonna 2010 reservijoukkue nousi ensimmäistä kertaa maan kolmanneksi korkeimmalle sarjatasolle Segunda División B:hen. Kaudella 2010–2011 Sandovalista tuli seuran edustusjoukkueen päävalmentaja, jonka hän onnistui luotsaamaan heti ensimmäisellä kaudellaan maan pääsarjaan Primera Divisióniin kahdeksan vuoden tauon jälkeen. Kauden päätteeksi hänet palkittiin Segunda Divisiónin kauden parhaan valmentajan palkinnolla.


title: José Ramón Sandoval

text: 18. lokakuuta 2012 hän siirtyi maan toiseksi korkeimmalle sarjatasolle Segunda Divisióniin valmentamaan Sporting Gijónia. Hänet erotettiin tehtävästä 4. toukokuuta 2014 joukkueen ollessa seitsemäntenä sarjassa.


title: José Ramón Sandoval

text: 1. toukokuuta 2015 hän otti vastuulleen pääsarjaseura Granadan päävalmentajan tehtävät loppukauden kestävällä sopimuksella. Sandovalin johdolla Granada pelasi vahvan loppukauden ja nousi putoamisviivan yläpuolelle säilyttäen näin sarjapaikkansa. Kehnot peliesitykset kaudella 2015/16 johtivat lopulta Sandovalin potkuihin helmikuussa 2016.


title: José Ramón Sandoval

text: Kesäkuun lopussa Sandoval teki sopimuksen Segundaan pudonneen Rayo Vallecanon kanssa.


title: Paavo Leppänen

text: Paavo Leppänen (3. tammikuuta 1876 Eno – 1. kesäkuuta 1945 Kuusankoski) oli suomalainen toimittaja ja kansanedustaja.


title: Paavo Leppänen

text: Leppänen oli torpparin poika, joka työskenteli muun muassa muurarina Pitkärannan tehtaalla Impilahdella ennen muuttoaan Helsinkiin rakennustyömieheksi vuonna 1896. Vuosina 1900–1901 Leppänen oli toimittajana "Työmies"-lehdessä sekä rakennusmiehen työt lopetettuaan 1906–1908 "Sosialisti"-lehdessä Turussa. Vuoden 1905 suurlakon aikana hän kuului Helsingin suurlakkokomiteaan. Myöhemmin Leppänen vaikutti Kotkassa "Eteenpäin"-lehden päätoimittajana 1908–1916 ja vielä ennen sisällissotaa Viipurissa "Työn" päätoimittajana.


title: Paavo Leppänen

text: Leppänen valittiin eduskuntaan vuoden 1916 eduskuntavaaleissa Viipurin läänin läntisestä vaalipiiristä sosialidemokraattisen puolueen edustajana sekä eduskunnan hajottamisen jälkeen vielä vuoden 1917 vaaleissa. Sisällissodan jälkeen Leppänen vangittiin poliittisista syistä syyskuussa 1918, jä hänen tilalleen eduskuntaan nousi kokoomuksen Matti Mannonen. Vapauduttuaan Leppänen toimi vielä Kuopiossa "Savon Työmiehen" päätoimittajana vuonna 1921 ja oli sen jälkeen Keuruun ja Kuusankosken kuntien palveluksessa kunnankirjurina, huoltosihteerinä ja lastenvalvojana vuoteen 1939 saakka.


title: Asenne (psykologia)

text: Asenne on psykologiassa johonkin sosiaalisesti merkitykselliseen kohteeseen liittyvä myönteinen tai kielteinen suhtautumistapa.


title: Kahvilassa kahden aikaan

text: Kahvilassa kahden aikaan on kesäkuussa 2000 ilmestynyt Yön CD-single, jonka kappaleet on myöhemmin julkaistu vain vuoden 2006 kokoelmalla "Yön valoisa puoli". Single on Yön ensimmäinen levytys, jossa basistina on Jukka Lewis.


title: Kultasiipi (kappale)

text: Kultasiipi on lokakuussa 2000 ilmestynyt Yön CD-single, jonka kappaleet ovat samassa kuussa julkaistulta albumilta "Valo".


title: NL Industries

text: NL Industries on yhdysvaltalainen metalli- ja kemian alan yritys, aikaisemmalta nimeltään National Lead Company. Se on yksi Yhdysvaltojen suurimmista titaanioksidipohjaisten pigmenttien tuottajista. Näitä pigmenttejä käytetään lisäämään valkoisuutta ja peittävyyttä maaleissa, tekstiiliväreissä, paperissa ja keramiikassa. Yhtiö valmistaa myös muita kemikaaleja.


title: NL Industries

text: Yhtiön historian voidaan katsoa alkaneen vuonna 1891, jolloin 25 pientä kaivos- ja ruukkiyhtiötä perusti yhteenliittymän "National Lead Company" (Valtakunnallinen lyijy-yhtiö). Sillä oli tusinoittain pieniä lyijykaivoksia ja siitä tuli pian yksi maan suurimmista lyijyoksiden tuottajista. Tuohon aikaan lyijymaalia käytettiin yleisesti puun suojaamiseen. 1930-luvun laman aikana lyijymaalien kysyntä laski ja yhtiö laajensi toimintaansa titaaniin, jolla on monipuolisemmat käyttökohteet.


title: NL Industries

text: Yhtiö on listattu New Yorkin pörssissä. Sen toimitusjohtaja on Robert D. Graham. Se oli yksi 12 yrityksestä, joiden osakekursseista laskettiin alkuperäinen Dow Jones Industrial Average -indeksi vuonna 1896.


title: Manavalakurichi

text: Manavalakurichi () on pikkukaupunki Intiassa Tamil Nadun osavaltiossa. Vuonna 2001 siellä oli noin 10 000 asukasta.


title: Manavalakurichi

text: Manavalakurichissa on India Rare Earths Limitedin tuotantolaitos, jossa erotetaan teollisuusmineraaleja rantahiekasta.


title: Kirsti Maunula

text: Kirsti-Riitta Maunula (o.s. "Haavisto"; 1. syyskuuta 1935 – 23. maaliskuuta 2015) oli suomalainen vaatesuunnittelija. Maunula suunnitteli myös teatteripuvustuksia.


title: Kirsti Maunula

text: Hän sai muotoilun valtionpalkinnon vuonna 1976 cp-lasten vaatetustyöryhmän jäsenenä.


Vuoden 2018 jalkapallon maailmanmestaruuskilpailujen karsinnat pelattiin maaliskuun 2015 ja marraskuun 2017 välisenä aikana. Karsinnoista pääsi 31 joukkuetta lopputurnaukseen. Venäjä pääsi kilpailuihin automaattisesti isäntämaana.


title: Vuoden 2018 jalkapallon maailmanmestaruuskilpailujen karsinnat

text: Kullakin maanosalla oli oma ottelujärjestelmänsä, jolla ratkaistiin kisoihin selviytyvät joukkueet.


text: Kansainvälisiin jatkokarsintaotteluihin osallistuivat CONMEBOL:n karsintojen 5., AFC:n 5., CONCACAF:n 4. ja OFC:n voittaja.


text: Joukkueet sijoitukset määräytyvät seuraavalla tavalla.


text: Otteluparit arvottiin Pietarissa 25. heinäkuuta 2015. Kansainvälisiä jatkokarsintaotteluja järjestettiin kaksi. Toisessa pelasivat CONMEBOL:n karsintojen 5. ja AFC:n 5.. Toisessa pelasivat CONCACAF:n 4. ja OFC:n voittaja. Ottelut pelattin 6.–15. marraskuuta 2017.


title: Merenra

text: Merenra (hallitsijanimenä myös "Intiemsaef I") oli Egyptin kuningas vanhan valtakunnan kuudennen dynastian aikana. Hänen hallituskautensa oli vuosina 2258–2251 eaa. Kuninkaan merkittävä virkamies oli Ueni, jonka arvonimiä olivat esimerkiksi "prinssi", "Etelä-Egyptin käskynhaltija", "Ylä- ja Ala-Egyptin kuninkaan sandaalien kantaja".


title: HMS Folke

text: HMS Folke oli alun perin saaristotykistölle () suunniteltu ja sen Ruotsin laivastoon liittämisen jälkeen 1872 alkaen laivaston vuonna 1875 vesillelaskettu monitori. Ruotsissa alus luokiteltiin 3. luokan panssarilaivaksi ( ja vuodesta 1895 alkaen ).


title: HMS Folke

text: Alus tilattiin Motalan telakalta Norrköpingistä ja se laskettiin vesille 13. toukokuuta 1875. Alus otettiin palvelukseen neljä kuukautta myöhemmin 7. syyskuuta.


title: HMS Folke

text: Alus poistettiin palveluksesta 1919. Se muutettiin siirrettäväksi sukellusvenemiehistöjen lämmittelypaikaksi vuonna 1924. Alus myytiin 1942 Lidingön uudelle telakalle, joka muutti sen merikelpoiseksi proomuksi tukholmalaiselle Transportbolagetille. Uusi omistaja nimesi aluksen "TB384 Lidingöksi".


title: HMS Ulf

text: HMS Ulf oli alun perin saaristotykistölle () suunniteltu ja sen Ruotsin laivastoon liittämisen jälkeen 1872 alkaen laivaston vuonna 1873 vesillelaskettu monitori. Ruotsissa alus luokiteltiin 3. luokan panssarilaivaksi ( ja vuodesta 1895 alkaen ).


title: HMS Ulf

text: Alus tilattiin Motalan telakalta Norrköpingistä ja se laskettiin vesille vuonna 1873. Alus otettiin palvelukseen saman vuoden lopulla 22. lokakuuta.


title: HMS Ulf

text: Alus poistettiin palveluksesta 1919 ja se myytiin seuraavana vuonna Västkustens Petroleum AB:lle, joka muutti sen öljyproomuksi nimellä "Perseus I". Alus poistettiin käytöstä vuonna 1966 ja se romutettiin vuonna 1970.


title: Bauer Media Group

text: Bauer Media Group on saksalainen mediayhtiö, jonka pääkonttori sijaitsee Hampurissa. Bauer Media Group omistaa 60 radiokanavaa Isossa-Britanniassa, 50 radiokanavaa Puolassa sekä yhden radiokanavan Slovakiassa. Bauer Media osti SBS Discovery Radion Discovery Communicationsilta huhtikuussa 2015, jonka myötä Bauer Media Groupin omistukseen siirtyivät elokuussa 2015 SBS Discovery Median radiokanavat Norjassa, Ruotsissa, Suomessa ja Tanskassa.


title: Bauer Media Group

text: Bauer Media Group osti loppuvuonna 2015 Radio Novan radioliiketoiminnan ruotsalaisen Bonnier-konsernin omistamalta MTV:ltä. Samassa yhteydessä myös NRJ:n ja Radio Nostalgian myynti- ja markkinointitoiminnot siirtyivät Bauer Medialle, mutta NRJ:n ja Radio Nostalgian radioliiketoimintaa yhtiö ei omista.


title: HMS Björn

text: HMS Björn oli alun perin saaristotykistölle () suunniteltu ja sen Ruotsin laivastoon liittämisen jälkeen 1872 alkaen laivaston vuonna 1873 vesillelaskettu monitori. Ruotsissa alus luokiteltiin 3. luokan panssarilaivaksi ( ja vuodesta 1895 alkaen ).


title: HMS Björn

text: Alus tilattiin Motalan telakalta Norrköpingistä ja se laskettiin vesille 26. marraskuuta 1873. Alus otettiin palvelukseen 16. huhtikuuta 1874.


title: HMS Björn

text: Alus poistettiin palveluksesta 25. elokuuta 1922 ja se myytiin 1933 Karlskronan telakalle öljyproomuksi.


title: Cannizzaro-reaktio

text: Cannizzaro-reaktio on kemiallinen reaktio, jossa aromaattinen aldehydi tai alifaattinen aldehydi, jonka rakenteessa ei ole protonia α-asemassa karbonyyliryhmään nähden, disproportioituu emäksisissä olosuhteissa muodostaen alkoholin ja karboksyylihapon. Reaktion raportoi ensimmäisenä italialainen kemisti Stanislao Cannizzaro vuonna 1853 ja se on nimetty hänen mukaansa. Cannizzaro-reaktio on hyödyllinen reaktio valmistettaessa moniarvoisia alkoholeja.


title: Cannizzaro-reaktio

text: Cannizzaro-reaktio tapahtuu aromaattisille aldehydeille ja alifaattisista aldehydeistä niille, jotka eivät kykene muodostamaan enolaattia. Cannizzaro-reaktion mekanismin ensimmäinen vaihe on nukleofiilisen hydroksidi-ionin reaktio elektrofiilisen aldehydin karbonyylihiilen kanssa. Tuotteena muodostuu aldehydin hydraattianioni, josta vahva emäs poistaa protonin. Näin muodostuu aldehydin hydraatin dianioni. Usein reaktioissa käytetään dianionin muodostajana formaldehydiä. Dianioni on hyvin epästabiili ja siirtää hydridi-ionin toiselle aldehydimolekyylille, joka pelkistyy alkoholiksi. Samalla dianioni hapettuu karboksylaatti-ioniksi. α-Ketoaldehydit reagoivat molekyylinsisäisellä Cannizzaro-reaktiolla muodostaen α-hydroksikarboksyylihappoja.


title: Cannizzaro-reaktio

text: Cannizzaro-reaktiota voidaan käyttää moniarvoisten alkoholien kuten pentaerytritolin synteesiin, mutta ongelmana on korkeintaan 50 % saanto ja sivutuotteena muodostuvan karboksylaattisuolan poistaminen vaatii useita kiteytyskertoja. Cannizzaro-reaktioissa käytetään usein liuottimena vettä tai etanolia, mutta myös liuottimettomia reaktioita tunnetaan.


title: CONCACAF:n karsinnat jalkapallon maailmanmestaruuskilpailuihin 2018

text: Vuoden 2018 jalkapallon MM-kilpailujen karsintoihin osallistuu Pohjois- ja Väli-Amerikan sekä Karibian maanosaliitosta CONCACAF:sta 35 joukkuetta. Karsinnat alkoivat maaliskuussa 2015.


text: CONCACAFin karsinnat jaettiin viiteen kierrokseen. Ensimmäiselle kierrokselle osallistuivat FIFA-rankingin perusteella 14 huonoiten sijoittunutta maajoukkuetta. Joukkueet arvottiin ottelupareihin, jotka pelasivat kaksiosaisen ottelusarjan. Ottelusarjojen voittajat etenivät toiselle kierrokselle. Toiselle kierrokselle osallistui 1. kierroksen voittajien lisäksi 13 seuraavaksi huonointen sijoittunutta maajoukkuetta. Nämä 20 joukkuetta arvottiin ottelupareihin, jotka pelaavat kaksiosaisen ottelusarjan. Ottelusarjojen voittajat etenivät kolmannelle kierrokselle, jossa pelattiin samanlaiset ottelusarjat kuin kahdella aikaisemmalla kierroksella. Kolmannelle kierrokselle osallistuivat myös FIFA-rankingissa 7. ja 8. sijoittuneet maajoukkueet. Kolmannen kierroksen ottelusarjojen voittajat ja loput kuusi maajoukkuetta osallistuivat neljännelle kierrokselle. Neljännellä kierroksella joukkueet jaettiin kolmeen neljän joukkueen lohkoon. Lohkon sisällä kaikki pelaasivat toisiaan vastaan kahdesti. Neljännen kierroksen lohkojen kaksi parasta etenivät viidennelle kierrokselle, jossa kaikki joukkueet sijoitettiin yhteen lohkoon. Lohkon sisällä kaikki pelasivat toisiaan vastaan kahdesti. Lohkon kolme parasta etenivät suoraan lopputurnauskeen ja neljäs osallistuu jatkokarsintoihin.


text: Ottelut pelattiin 22. - 31. maaliskuuta 2015.


text: Arvonta suoritettiin 15. tammikuuta Miamissa. Arvontakorin järjestys määräytyi FIFA-rankingin perusteella. Suluissa on merkittynä FIFA-rankingin sijoitus elokuussa 2014.


text: Kaikki otteluajat ovat paikallista aikaa.


text: Ottelut pelattiin 7. - 16. kesäkuuta 2015.


text:
Arvonta suoritettiin 15. tammikuuta Miamissa. Arvontakorin järjestys määräytyi FIFA-rankingin perusteella. Suluissa on merkittynä FIFA-rankingin sijoitus elokuussa 2014. Korista 3 ja 4 arvottiin otteluparit, ja koreista 5 ja 6 toiset otteluparit.
Lähde:


text: Ensimmäiset osaottelut pelattiin 31. elokuuta 2015 ja toiset osaottelut 8. syyskuuta 2015. Kierrokselle osallistui toisen kierroksen voittajien lisäksi Jamaika ja Haiti.


text: Kierrokselle osallistuivat kolmannen kierroksen otteluparien voittajat sekä loput maajoukkueet. Joukkueet jaettiin kolmeen neljän joukkueen lohkoon.


text: Viidennelle kierrokselle osallistuivat neljännen kierroksen lohkojen kaksi parasta joukkuetta.


title: HMS Berserk (1874)

text: HMS Berserk oli alun perin saaristotykistölle () suunniteltu ja sen Ruotsin laivastoon liittämisen jälkeen 1872 alkaen laivaston vuonna 1874 vesillelaskettu monitori. Ruotsissa alus luokiteltiin 3. luokan panssarilaivaksi ( ja vuodesta 1895 alkaen ).


title: HMS Berserk (1874)

text: Alus tilattiin Motalan telakalta Norrköpingistä ja se laskettiin vesille 17. maaliskuuta 1874. Alus otettiin palvelukseen nelisen kuukautta myöhemmin 14. elokuuta.


title: HMS Berserk (1874)

text: Alus poistettiin palveluksesta 12. marraskuuta 1918 ja se myytiin vuonna 1922 Sydsvenska Petroleum AB:lle, joka nimesi aluksen "Essotank V:ksi".


title: Mode

text: Mode voi tarkoittaa seuraavia asioita:


title: Kukka kaipaa valoa

text: ”Kukka kaipaa valoa” on Suomen "Idolsin" seitsemännen tuotantokauden voittaneen Mitra Kaislarannan kappale, joka julkaistiin hänen toisena singlenä 16. tammikuuta 2015. Kappale oli hänen ensimmäinen julkaisu sitten joulukuussa 2013 julkaistun Idolsin voittokappaleen ”Äkkisyvää”. Kappaleen ovat säveltäneet Jukka Immonen sekä Antti Riihimäki ja sen on sanoittanut Iisa Pykäri.


title: Kukka kaipaa valoa

text: Kappaleen musiikkivideo julkaistiin 9. maaliskuuta 2015.


title: Kukka kaipaa valoa

text: Kappale nousi kuudeksi viikoksi latauslistalle, jolla sen paras sijoitus oli 13. sija (7/2015). Radiolistalla se saavutti parhaan sijoituksensa listaviikoilla 6–7/2015, jolloin se oli kymmenenneksi soitetuin radiokappale.


title: Mussolini (täsmennyssivu)

text: Mussolini voi viitata seuraaviin:


title: Orlando City SC

text: Orlando City Soccer Club on yhdysvaltalainen jalkapalloseura, jonka joukkue pelaa Major League Soccerissa. Sen kotipaikka on Floridan Orlando.


title: Orlando City SC

text: Orlando City SC julkistettiin MLS:n 21. seuraksi 19. marraskuuta 2013, ja se aloitti pelit liigassa toisen uuden seuran New York City FC:n kanssa kaudella 2015. Seuran omistavat brasilialainen Flávio Augusto da Silva ja Phil Rawlins, jotka aiemmin omistivat samannimisen USL Pro -seuran. USL Prossa Orlando City pelasi kaudet 2011–2014 ja voitti kahdesti mestaruuden.


title: Orlando City SC

text: Esikoiskaudellaan 2015 Orlando City SC pelaa kotiottelunsa Citrus Bowlilla, jolla on pelattu myös muun muassa vuoden 1994 MM-kilpailuiden otteluita. Kaudeksi 2016 seuran on määrä siirtyä uudelle Orlando City Stadiumille.


title: Orlando City SC

text: Orlando City SC on MLS-historian kolmas floridalaisseura. Miami Fusion ja Tampa Bay Mutiny lakkautettiin kauden 2001 jälkeen.


title: Siniäinen (Laitila)

text: Siniäinen on Varsinais-Suomessa Laitilan Kodjalassa oleva järvi, joka kuuluu Sirppujoen vesistön Härinänjoen valuma-alueeseen.


title: Siniäinen (Laitila)

text: Järven pinta-ala on 7,6 hehtaaria ja se on 400 metriä pitkä ja 200 metriä leveä. Siihen laskee kaksi suo-ojaa. Järven luusua sijaitsee järven koillisrannalla, josta saa alkuunsa 1,1 kilometriä pitkä laskuoja Härinänjokeen.


title: Siniäinen (Laitila)

text: Järvellä on on 1,2 kilometriä rantaviivaa ja sen ranta on pääosin moreenipohjaista metsämaastoa, joka on rantojen lähellä soistunutta. Rannoille on rakennettu toistakymmentä loma-asuntoa, joille johtaa tiet Kalannista tai Laitilasta. Laitilan ja Uudenkaupungin välinen raja ohittaa järven 200 metrin päästä etelässä.


title: Siniäinen (Laitila)

text: Vuoden 1855−1856 Kalmbergin kartastossa järven nimeksi oli kirjoitettu "Hunikkojärvi". Tuolloin järveä ympäröi suo ja se oli asumaton.


title: Munikonjärvi

text: Munikonjärvi on Varsinais-Suomessa Laitilan Koukkelassa oleva järvi, joka kuuluu Sirppujoen vesistön Härinänjoen valuma-alueeseen.


title: Munikonjärvi

text: Järven pinta-ala on 3,2 hehtaaria ja se on 300 metriä pitkä ja 130 metriä leveä. Siihen laskee oja Tuuranjärvestä ja järven laskuoja lähtee järven pohjoisrannasta, josta saa alkuunsa 2,4 kilometriä pitkä laskuoja Viikinojaan. Järvellä on on 760 metriä rantaviivaa ja sen ranta on pääosin peltomaan ympäröimää suota ja metsää. Rannoille on rakennettu neljä loma-asuntoa. Uudenkaupungin ja Laitilan välinen raja kulkee Tuuranjärven ja sen välistä.


title: Tuuranjärvi

text: Tuuranjärvi on Varsinais-Suomessa Uudessakaupungissa Kalannissa oleva järvi, joka kuuluu Sirppujoen vesistön Härinänjoen valuma-alueeseen.


title: Tuuranjärvi

text: Järven pituus on 140 metriä ja leveys 60 metriä. Se sijaitsee pellon reunassa avosuon ympäröimänä. Munikonjärven ja Tuuranjärveä yhdistää 100 metriä pitkä oja, joka pitää molempien järvien vedenpinnat samalla korkeudella. Järvien välistä kulkee Laitilan ja Uudenkaupungin välinen raja. Järvet laskevat yhteistä laskuojaa pitkin Viikinojaan.


title: Lapejärvi

text: Lapejärvi on Varsinais-Suomessa Laitilan Viikaisissa oleva järvi, joka kuuluu Sirppujoen vesistön Härinänjoen valuma-alueeseen.


title: Lapejärvi

text: Järven pinta-ala on 1,4 hehtaaria ja se on 120 metriä pitkä ja 60 metriä leveä. Siihen ei laske ojia ja siitä laskeva oja lähtee suon laidalta pienen matkan päästä järven rannasta. Järvi sijaitsee suon sisällä ja se vaikuttaa oleva järvenlaskun takia kasvamassa umpeen. Laskuoja on 3,5 kilometriä pitkä ja yhteisenä laskuojana Lampeenjärvien kanssa se mutkittelee lopuksi kuivatetun Koukkelanjärven pohjaa pitkin Viikinojaan eli Helikonojaan. Järven soinen rantaviiva on 600 metriä pitkä. Rannoille on rakennettu kaksi loma-asuntoa, joille johtaa polku Laitilaan vievältä tieltä.


title: Lapejärvi

text: Vuoden 1855-1856 Kalmbergin kartastossa järven nimi kirjoitettiin "Lappijärvi". Järvi oli tuolloin asumaton ja sitä ympäröi suomaa. Vuonna 1927 tilanomistaja Juho Leino Laitilasta haki lupaa järven vedenpinnan laskemiseksi. Lupa myönnettiin samana vuonna ja järven vedenpinta aleni. Järven pinta-ala on kutistunut vielä lisää vuoden 1968 peruskartan mukaan. Silloin järvi oli soikion muotoinen ja sen pituus oli noin 270 metriä. Se ulottui tuolloin nykyisten peltojen reunasta reunaan. Vuoden 1984 peruskartassa järvi oli pinta-alaltaan enää puolet aikaisemmasta. Nykyinen pinta-ala on siitäkin kutistunut edelleen.


title: Lampeenjärvet

text: Lampeenjärvet , tai myös Lampeenjärvi , on Varsinais-Suomessa Laitilan Viikaisissa oleva järvi, joka kuuluu Sirppujoen vesistön Härinänjoen valuma-alueeseen. Järviä oli aiemmin kolme, mutta nykyään on jäljellä vain yksi järvi.


title: Lampeenjärvet

text: Järven pinta-ala on 2,5 hehtaaria ja se on 300 metriä pitkä ja 100 metriä leveä. Siihen laskee yksi suo-oja. Järven luusua sijaitsee järven pohjoisrannalla, josta saa alkuunsa 3,8 kilometriä pitkä ja Lapejärven kanssa yhteinen laskuoja Helikonojaan.


title: Lampeenjärvet

text: Järvellä on 700 metriä rantaviivaa ja sen ranta on pääosin kallio- ja moreenipohjaista metsämaastoa. Itärantaan laskeutuu kalliojyrkänne. Rannoille on rakennettu pari loma-asuntoa, joille johtaa tie Laitilasta.


title: Lampeenjärvet

text: Lampeenjärviä oli alun perin kolme, mutta niistä kaksi on kuivatettu avosuoksi ja pellonreunaksi. Vuoden 1855−1856 Kalmbergin kartastossa järvet näkyvät selvästi vaikka niillä ei ole kartassa nimeä. Läheisen Viikaisen kylän (kartassa "Wikais by") kolmella talolla oli alueella peltoja, mutta itse järvet olivat asumattomia. Vuoden 1968 peruskartoissa kaikki järvet ovat olemassa. Järvien vedenpinnat laskivat pohjoiseen mennessä: 18,9 metriä, 18,3 metriä ja 17,8 metriä mereninnan yläpuolella N43-järjestelmässä. Vuoden 1984 peruskartassa ne olivat 19,0 metriä, 18,4 metriä ja 17,9 metriä merenpinnan yläpuolella N60-järjestelmässä. Tässä peruskartassa nykyään kuivatettujen järvien koko on pienentynyt edelliseen karttaan verrattuna.


title: Dragon V2

text: Dragon V2 (myös Crew Dragon) on SpaceX:n kapselimallinen kehitteillä oleva miehitetty avaruusalus. Se on yhtiön toinen avaruusalus ja aiemmasta miehittämättömästä Dragon-kapselista poiketen miehitetty. Kapselissa on kahdeksan sivuille asennettua rakettimoottoria, joita voidaan käyttää moottoroituun laskeutumiseen maalle tai pelastustornin tapaan hätätilanteessa miehitetyn osan irrottamiseen laukaisun aikana kantoraketista.


title: Dragon V2

text: Dragon V2 esiteltiin ensikertaa toukokuussa 2014, ja sen ensimmäistä miehittämätöntä lentoa oli suunniteltu vuoden 2015 lopulle. Ensimmäistä miehitettyä lentoa on suunniteltu vuodelle 2017.


title: Dragon V2

text: Kapselin laukaisualustalta tehtävä lennonkeskeytyskoe suoritettiin onnistuneesti toukokuussa 2015. Seuraavaksi vuorossa on lennon aikainen keskeytys.


title: Dragon V2

text:
SpaceX on tehnyt NASAn Commercial Crew Development -ohjelmaan (CCDev) kuuluvan sopimuksen kuudesta miehitetystä lennosta kansainväliselle avaruusasemalle.
Aluksen sivuihin on integroitu kahdeksan SuperDraco-rakettimoottoria, yksi pari kullekin sivulle. Moottorit käyttävä ajoaineena hypergolista metyylihydratsiini ja typpitetraoksidi yhdistelmää.


title: Dragon V2

text: Dragon V2:n ensimmäinen lento, lennonkeskeytyskoe (), suoritettiin 6. toukokuuta 2015. Laukaisussa oli mukana aluksen paineistamaton siivikkeinen tavaratila, jolloin kokonaislaukaisukorkeus oli viisi metriä. Lennolla oli mukana testinukke.


title: Dragon V2

text: Alus laukaistiin sen omilla moottoreilla Cape Canaveral Air Force Station Space Launch Complex 40:sta, mistä SpaceX laukaisee Falcon 9-raketteja. Moottorien poltto kesti noin kuusi sekuntia ja koko lento alle kaksi minuuttia. Kaikki ajoaine poltettiin, jonka jälkeen tavaratila irroitettiin ajassa T+21 sekuntia. Noin lennon lakipisteessä apulaskuvarjot ja sitten päälaskuvarjot aukaistiin. Alus laskeutui laskuvarjojen varassa Atlanttiin 1 202 metrin päähän. Lennolla suurin kiihtyvyys oli 6 G:tä ja nopeus 155 m/s. Korkeimmillaan alus kävi 1 187 metrin korkeudessa.


title: Dragon V2

text: Toinen keskeytyskoe on tarkoitus tehdä vuoden 2015 aikana Vandenbergin lentotukikohdasta. Siinä Dragon laukaistaan kolmen moottorin Falcon 9 -variantilla ja keskeytys tehdään lennon kohdassa, jossa ilmanvastus on suurin eli kohdassa, jossa keskeytys on vaikeinta.


title: Dragon V2

text: Ensimmäinen lento avaruuteen ja samalla ISS:lle on tarkoitus olla miehittämätön. Tämän hetkinen aikataulu ajoittuisi vuoden 2018 syksylle. Toinen laukaisu on tarkoitus olla miehitetty ja on suunnitteilla vuoden 2018 joulukuulle. ISS-lentojen suunnitelmana on keskimäärin neljä lentoa vuodessa, joista yksi on miehitetty ja loput rahtilentoja.


title: Dragon V2

text: 27. helmikuuta 2017 SpaceX julkaisi tiedotteen, jonka mukaan kaksi yksityishenkilöä on varannut ja maksanut ennakkomaksua matkaan Kuun ympäri. Aluksena toimii mahdollisesti Crew Dragon ja kantorakettina Falcon 9 Block 5. Oletettavasti kyseessä olisi vapaalento kuun ympäri eli alus ei asetu Kuun kiertoradalle.


title: Dragon V2

text: Alustava aikataulu lennolle on vuoden 2018 loppu. Falcon 9 Block 5- raketin on määrä tehdä ensilentonsa toukokuussa 2018 bangladeshilaisen Bangabandhu-1 satelliitin laukaisussa.


title: Luettelo Norwegian Air Shuttlen lentokoneiden pyrstöihin maalatuista henkilöistä

text: Tämä on luettelo henkilöistä, joiden kuva on tai on ollut maalattuna Norwegian Air Shuttlen tai sen tytäryhtiöiden (Norwegian Long Haul, Norwegian Air International, Norwegian Air UK, Norwegian Air Argentina) lentokoneen pyrstöön.


title: Robert Stevenson (elokuvaohjaaja)

text: Robert Stevenson (31. maaliskuuta 1905 Buxton, Derbyshire, Englanti – 30. huhtikuuta 1986 Santa Barbara, Kalifornia) oli englantilainen elokuvaohjaaja, joka työskenteli Hollywoodissa 1940-luvulta alkaen ja ohjasi muun muassa 19 elokuvaa The Walt Disney Companylle.


title: Robert Stevenson (elokuvaohjaaja)

text: Stevenson sai koulutuksensa Cambridgen yliopistossa ja aloitti ohjaajanuransa vuonna 1932 Saksassa musikaalilla "Happy Ever After", joka kuvattiin yhtä aikaa englanniksi ja saksaksi. Varhaisiin brittiläisiin menestyksiin kuului "Kuningas Salomonin kaivokset" vuodelta 1937.


title: Robert Stevenson (elokuvaohjaaja)

text: Tuottaja David O. Selznick kutsui Stevensonin Yhdysvaltoihin. Hänen ensimmäinen amerikkalainen ohjaustyönsä oli "Tom Brownin kouluvuodet" vuonna 1940. Stevensonin tunnetuimmat ohjaukset syntyivät Disney-yhtiölle: Oscar-palkitut "Maija Poppanen" ja "Hokkuspokkus taikaluudalla" sekä komedia "Riemukupla".


title: Luettelo Suomen lentokentistä välirauhan aikana

text: Tämä on luettelo Suomen lentokentistä heinäkuussa 1940.


title: Mary Norton

text: Kathleen Mary Norton (o.s. Pearson; 10. joulukuuta 1903 Lontoo – 29. elokuuta 1992 Bideford, Devon) oli englantilainen lastenkirjailija. Hänet tunnetaan parhaiten "Kätkijät"-romaanien sarjasta. Myös elokuva "Hokkus pokkus taikaluudalla" perustuu hänen romaaniinsa.


title: Mary Norton

text: Mary Norton syntyi Lontoossa ja kasvoi Leighton Buzzardissa. Hänen kotitalonsa ”The Cedars”, jossa hän asui vuoteen 1921, on "Kätkijäin" tapahtumapaikka. Mary Norton avioitui vuonna 1927 Robert Charles Nortonin kanssa. Heille syntyi neljä lasta.


title: Mary Norton

text: Kirjailijanuransa Norton aloitti vuonna 1940, kun perhe asui tilapäisesti New Yorkissa. Hänen esikoisromaaninsa "The Magic Bed Knob; or, How to Become a Witch in Ten Easy Lessons" julkaistiin vuonna 1943 ja jatko-osa "Bonfires and Broomsticks" 1945. Romaanit julkaistiin yhdistettynä vuonna 1957 nimellä "Bed-Knob and Broomstick", ja niiden pohjalta The Walt Disney Company tuotti elokuvan "Hokkus pokkus taikaluudalla". Romaani suomennettiin vuonna 1987 nimellä "Lentävä sänky".


title: Mary Norton

text: Nortonin tunnetuimpiin teoksiin kuuluu romaani "Kätkijät" ("The Borrowers") jatko-osineen. Romaanit kertovat pienikokoisista ihmisistä, jotka elävät englantilaisen talon rakenteiden kätköissä ja lainaavat suurikokoisten ihmisten tavaroita selvitäkseen hengissä. Ensimmäinen osa "Kätkijät" julkaistiin vuonna 1952, ja se voitti Carnegie-mitalin. Toinen osa "Kätkijät taivasalla" ilmestyi vuonna 1955 ja kolmas osa "Kätkijät virran vieminä" vuonna 1959. Sarja käsittää kaikkiaan kuusi romaania, ja neljä ensimmäistä on suomennettu, viimeksi "Kätkijät yläilmoissa" vuonna 1981. Romaaneja ovat kuvittaneet Diana Stanley ja Ilon Wikland. "Kätkijöiden" tarinoita on sovitettu useiksi elokuviksi, joista voidaan mainita amerikkalainen "Kätkijät" (1997) ja japanilainen animaatio "Kätkijät (2010).


title: Bidur

text: Bidur () on kaupunki Nepalin Keskisen kehitysalueen Bagmatin vyöhykkeellä, Trishulijoen itäpuoleisella rannalla. Bidur sijaitsee linnuntietä Kathmandusta 27 kilometriä luoteeseen.


title: Bidur

text: Vuonna 2011 Bidurin väkiluku oli 26 750, mikä koostui 6 270 perhekunnasta. Kaupunki on runsaan 277 000 asukkaan Nuwakotin piirikunnan hallinnollinen keskus.


title: Bidur

text: Asutukseltaan hajanaisen kaupungin pinta-ala on 33,5 neliökilometriä.


title: Älykello

text: Älykello on ranteessa pidettävä puettava tietokone.


title: Älykello

text: Varhaisimmat älykellot ovat 1970-luvulta, mutta nykyisten kaltaisia älypuhelinten kanssa synkronoituvia älykelloja on alkanut tulla vasta 2010-luvulla. Älykelloista ennustettiin 2010-luvun alussa suurta menestystarinaa. Älykellot eivät kuitenkaan yleistyneet, sillä niissä ei ole korkeaan hintaan nähden riittäviä hyötyjä halvempiin aktiivisuusrannekkeisiin verrattuna.


title: Rikosuhritutkimus

text: Rikosuhritutkimus kerää rikosuhrikyselyn avulla tietoa väestön tai väestönosan kokemasta rikollisuudesta. Tutkimuksessa selvitetään kokonaisrikollisuuden määrää, johon kuuluu poliisille ilmoitetun ilmirikollisuuden lisäksi myös ilmoittamatta jäänyt piilorikollisuus.


title: Rikosuhritutkimus

text: Kansainvälinen rikosuhritutkimus on toteutettu 1980-luvun lopulta muutaman vuoden välein samoin kysymyksin ja menetelmin eri maissa, jotta tulokset olisivat keskenään vertailukelpoisia. Suomessa kansallisia uhritutkimuksia on tehty vuodesta 1980; niissä on kysytty rikosten lisäksi myös tapaturmista. Vuonna 2012 Oikeuspoliittisessa tutkimuslaitoksessa aloitettiin uusi Kansallinen rikosuhritutkimus, joka perustuu postikyselyyn. Suomessa on tehty lisäksi nuorisorikollisuuskyselyitä, naisuhritutkimuksia sekä lapsiuhritutkimuksia.


title: Madhyapur Thimi

text: Madhyapur Thimi () on kaupunki Nepalin Keskisen kehitysalueen Bagmatin vyöhykkeellä. Madhyapur Thimi on käytännössä kasvanut kiinni Kathmandun kaupungin itälaitaan; keskustojen väli on noin 10 kilometriä. Kathmandun lentoasema eli Tribhuvanin kansainvälinen lentoasema sijaitsee kaupunkien välissä.


title: Madhyapur Thimi

text: Vuonna 2011 Madhyapur Thimin väkiluku oli 83 036 ja perhekuntien määrä 20 302. Kaupunki kuuluu runsaan 304 000 asukkaan Bhaktapurin piirikuntaan. Bhaktapurin kaupunki sijaitsee viitisen kilometriä Madhyapur Thimista itään.


title: Madhyapur Thimi

text: Madhyapur Thimin pinta-ala on 11,1 neliökilometriä.


title: Mary Olki

text: Mary Edit Olki, sukunimi vuoteen 1935 "Ollonqvist", omaa sukua "Wuorenmaa" (8. tammikuuta 1891 Pori – 27. joulukuuta 1974) oli suomalainen käsityönopettaja, käsityökirjailija ja toimittaja. Olki oli Suomen tunnetuimpia käsityökirjailijoita ja hänen tekemiään kuvitettuja käsityöohjekirjoja ilmestyi 1920-luvulta alkaen.


title: Mary Olki

text: Mary Oljen vanhemmat olivat isännöitsijä Kaarlo Juha W. Wuorenmaa (Wessman) ja Tekla Maria Bergbom. Hän oli naimisissa 1916–1929 varatuomari Wilhelm Frederik Ollonqvistin kanssa ja heillä oli kaksi poikaa.


title: Mary Olki

text: Olki pääsi ylioppilaaksi 1912 ja hän valmistui käsityönopettajaksi Helsingin käsityökoulun opettajaosastolta 1914.


title: Mary Olki

text: Olki kirjoitti Kotiliesi-lehteen artikkeleita vuodesta 1923 alkaen. Artikkelit käsittelivät käsityöaiheiden lisäksi lasten ja naisten pukeutumista. Hän toimi myös tuntiopettajana Helsingin käsityökoulussa 1922–1925 sekä oli Helsingin kaupungin naisten työtupien johtokunnan jäsenenä vuosina 1931–1939 ja naisten varatöiden tarkastajana vuosina 1931–1932. Olki oli kansanhuoltoministeriön tiedotussihteerinä 1942–1949. Hän oli myös Helsingin Osuuskaupan hallintoneuvoston jäsen 1927–1956 ja trikooteollisuudessa toimineen Kudos Oy Silon johtokunnan jäsen 1928–1959.


title: Mary Olki

text:
Nimellä "Mary Ollonqvist":
Nimellä "Mary Olki":


title: Bhaktapur

text: Bhaktapur () on kaupunki Nepalin Keskisen kehitysalueen Bagmatin vyöhykkeellä. Bhaktapur sijaitsee 14 kilometriä Kathmandusta itään, pääkaupungista koilliseen Kiinan rajalle johtavan Arnikon valtatien (H3) pohjoispuolella.


title: Bhaktapur

text: Vuonna 2011 kaupungin väkiluku oli 81 748, mikä koostui 17 639 ruokakunnasta. Kaupunki on 304 651 asukkaan Bhaktapurin piirikunnan keskus.


title: Bhaktapur

text: Kaupungin pinta-ala on 6,6 neliökilometriä. Nepalin maanjäristys 2015  vaurioitti kaupunkia ja surmasi sen asukkaita.


title: Koukkelanjärvi

text: Koukkelanjärvi on kuivatettu järvi Varsinais-Suomessa Laitilan Vidilän kylässa. Entinen järvi kuului Sirppujoen vesistön Härinänjoen valuma-alueeseen ollen sen keskusjärvi, josta Härinänjoki sai alkuunsa. Se kuivatettiin 1900-luvulla pelloksi ja sen paikalla peltoaukealla lukee nykykartoissa vielä Koukkelanjärvi.


title: Koukkelanjärvi

text: Koukkela-niminen talo on saattanut olla olemassa jopa 1200-luvulta asti. Eräs oikeuden pöytäkirja tunsi talon tällä nimellä vuonna 1431. Järven ja talon nimet olivat siten yhtä ja nimen la-päätteestä päätellen järvi nimettiin talon mukaan. Myöhemmin Koukkelasta kasvoi vireä kylä.


title: Koukkelanjärvi

text: Koukkelanjärvi oli noin kolme kilometriä pitkä ja kilometrin leveä. Kuivatuksessa paljastunut pohja on loivapiirteinen ja järvi oli siten verrattain matala. Vuonna 1431 järven nimeksi mainitaan "Koukela träsk", missä träsk-sanaa käytetään ruotsinkielessä matalien ja ruohottuneiden järvien nimissä. Vielä vuoden 1855−1856 Kalmbergin kartastossa järvi oli piirretty suuren kokoiseksi. Sen nimi kirjoitettiin "Kaukolajärvi" ja pohjoisessa ollutta kylää vastaavasti "Kaukola by". Järven itärannalla sijaitsi talo nimeltään "Kiveis" ja sen eteläkärjessä oli kylä nimeltään "Wiikais by". Järven rannoilla oli 1800-luvulla paljon niittyjä, metsää ja vähän peltoa.


title: Koukkelanjärvi

text: Koukkelanjärven järvenlaskut alkoivat 1700-luvun puolivälissä. Pinnanlaskujen varhaisista vaiheista tiedetään hyvin vähän. Eräitä anomuksia järvenlaskusta on tiedossa. Vuonna 1907 talollinen Juho Setälä ja kumppanit hakivat järvenlaskulupaa "Koukkulanjärven" laskemiseksi. Myönteinen päätös annettiin seuraavana vuonna. Jatkotoimia varten on talollinen Vihtori Heikkilä toimittanut muiden puolesta anomuksia vuosina 1908, 1911 ja 1912.


title: Koukkelanjärvi

text: Runsasvetisen Härinänjoen luontaista uomaa laskettiin vielä 1930-luvulla Koukkelanjärven pohjoispään alapuolelta lapioimalla ja kalliota räjäyttämällä. Toisen kerran joen uomaa syvennettiin koneellisesti Puntarinojalta saakka vuosina 1947−1948 ja kolmannen kerran vuonna 1962. Perkausten takia uomassa ollut Kairitunjärvi ja Koukkelanjärvi ovat hävinneet eikä joessa pysy enää vesi korkealla.


title: Koukkelanjärvi

text: Ensimmäiset laskuhankkeet eivät tyhjentäneet koko Koukkelanjärven allasta, vaan tulvien takia tai sateisten kesien vuoksi vesi kohosi melko korkeallekin. Asukkaat kävivät silloin järvessä uimassa. Tätä tapahtui 1930-luvulla ja myöhemmin 1950-luvulla. Koska sekä Helikonoja että Lamppeenjärvien ja Lapejärven yhteinen laskuoja laskivat Koukkelanjärveen, tuli vesien läpivirtausta varten kaivaa syvä oja. Tähän ojaan yhtyi lännestä samaan aikaan kuivatetun Vähäjärven laskuoja, jonka kautta myös Munikonjärvi ja Tuuranjärvi laskivat.


title: Koukkelanjärvi

text: Järvenpohjan paljastunut maa oli turvetta ja liejua, joka ei alavana kuivunut ollenkaan. Maa jäi kuitenkin korkean sulfaattipitoisuuden vuoksi happamaksi, joten siinä viljeltiin enimmäkseen kauraa. Ensimmäiset kynnöt tehtiin telaketjutraktorin vetämillä auroilla, myöhemmin kantavammat maat kynnettiin hevosella ja nykyään traktorilla. Järven kuivatuksen yhteydessä perustettiin laidunyhdistys. Siihen kuuluivat Koukkela, sen torpat ja muutama muu talo. Yhdistyksellä oli laidunmaata käytössään ja se hankki muullakin toiminnalla rahaa.


title: Anne Stenros

text: Anne Stenros (s. 1954) on suomalainen arkkitehti, professori ja Koneen muotoilujohtaja.


title: Anne Stenros

text: Stenros on kotoisin Espoon Tapiolasta. Hänen vanhempansa ovat huonekalutehdas Muuramen omistajat, sisustusarkkitehti, professori Pirkko Stenros ja arkkitehti, professori emeritus Helmer Stenros. Anne Stenros opiskeli arkkitehtuuria muun muassa Reima Pietilän johdolla Oulun yliopistossa ja Kalifornian yliopistossa Berkeleyssä. Hän väitteli tekniikan tohtoriksi Helsingin teknillisessä korkeakoulussa vuonna 1992.


title: Anne Stenros

text: Stenros oli Design Forum Finlandin johtaja vuosina 1995–2004, minkä jälkeen hän toimi vuoden Aasiassa Hong Kong Design Centren johtajana. Kone Oy:n muotoilujohtajana hän on toiminut vuodesta 2005.


title: Anne Stenros

text: Stenros asuu Helsingin Kulosaaressa. Hän on saanut Helsingin kaupungin myöntämän Helsinki-mitalin. Stenros on EU:n tulevaisuuden innovaatiopolitiikan bisnespaneelin jäsen sekä Tampereen teknillisen yliopiston säätiön hallituksen jäsen.


Luettelo Aleksanteri II:n patsaista ja muistomerkeistä sisältää Venäjän keisari Aleksanteri II:lle omistetut tai nimetyt patsaat, monumentit ja muistomerkit kaikkialla maailmassa.